
Esaki ta 3 di 4 SOSPECHOSO deteni 
den caso di Ronny Gomez 

Ta trata aki di Albert Vrolijk (Ponpolonchi) y Shawn Stamper, ambos di Sero Patrishi y 
Albertico (Tico) Erasmus di Jan Flemming, kende t'e autor intelectual 




Gang di Village ta 
causa destruccion 
y ta menasa 
habitante cu morto 

Bon trabao, pueblo por tin confianza den Cuerpo Policial 

Cuerpe Policial ta detene 
3 di 4 sospechoso den 
caso di atraco riba Ronny 
Gomez 


CUERPO Policial, den un accion grandi, a 
efectua 4 entrada hudicial ayera madruga, cu 
a conduci na 3 detencion relaciona cu a caso 
di atraco, durante cua e taxista Ronny Gomes 
a wordo herida. Polis a detene Albert Vrolijk 
(Ponpolonchi) di 17 aña y Shawn Stamper di 
19 aña, ambos di Sero Patrishi y Albertico (Tico) 
Erasmus di 18 aña di Jan Flemming, kende 
ta ser considera e autor intelectual y falta un 
sospechoso mas pa detene, y no ta descarta cu 
pronto lo tin mas aresto of algun aresto mas den 
e caso aki. 

Dennis Jacobs, kende ta encabesa Team di 
Atraco a bisa cu for di dia 26 di juli, na momento 
cu e caso a tuma lugar e Team di Atraco ta 
bezig cu su investigacion. El a confirma cu a 
detene 3 persona, y ta falta uno mas cu tabata 
directamente envolvi den e atraco, pero Polis ta 
riba bon caminda. 

E investigacion no ta uno facil, casonan unda 
tin tiramento no ta facil, Dennis Jacobs a bisa, 
gradiciendo su coleganan di Team di Atraco, ful 
Cuerpo Policial cu a coopera cu e investigacion, 
pero tambe comunidad cu a provee informacion 
necesario. 

Jacobs a bisa cu e no por duna mas detaye tocante 
e caso andando. 

Vocero di Cuerpo Policial, Lito Lacle a agrega cu 
pa haya e ordonan pa detencion no ta un proceso 
facil. El a bisa cu Jacobs tabata sa for di e prome 
dia caba ken e atracadornan ta, pero mester 
presenta prome cu suficiente prueba, esta un 
“verdachtmaking” na Ministerio Publico pa por 
haya e ordonan pa aresto. 

Lito Lacle a bisa cu Ministerio Publico ta dicidi y 
ta “run” e investigacion y pues ta dicidi ki ora e 
detencion(nan) mester tuma lugar. 

El a splica cu mayoria persona envolvi a drumi 
masha poco e dianna cu a pasa y e investigacion 
ta sigui pa algun siman mas. 

Lito Lacle a remarca cu mester haya resolve e 
asunto cu gangnan di P’abao y P’ariba di Brug y 


logra kita nan for di caya. 

Lacle a añadi cu Cuerpo Policial ta spera cu ora 
t’asina leu y e hobennan sali for di KIA, MC y 
MDC ta cla pa tuma nan pa re-educa nan pa nan 
bin bek den comunidad. 

Spera cu ora t’asina leu cu nan sali for di KIA OC, 
MDC ta cla pa vang nan op ora nan sali for di KIA 
y re-educa nan pa nan bin bek den comunidad. 
Mirando e “dagrapportnan” y casonan cu ta 
presenta ta sinti cu tin hopi arma riba caya y 
mester “pak” esaki “aan” mas duro, segun e 
vocero. 

El a comenta cu den casonan cu tin arma envolvi 
e bida di e Polis tambe ta ne di prome lugar y nan 
no lo ria pa uza nan arma si esaki ta necesario. 

John Larmonie, di Departamento di Prevencion 
di Crimen, a urgi pa miembronan di nos 
comunidad no resisti ora di atraco, pero coopera 
cu e atracador p’e por bay mas liher, pasobra 
“sobrevivi” t’e cos mas importante. 

Nunca resisti pa cosnan material, y 
definitivamente no resisti si e persona ta arma, 
pasobra e por ta spanta, desespera y/of droga. 
Esaki ta segun consehonan cu expertonan tur 
caminda ta di acuerdo riba dje. 

Larmonie a agrega cu e momento cu ta bon p’e 
persona si resisti ta ora ta trata di un situacion cu 
ta afecta su integridad personal, manera “rape” 
of si e agresor ta purba di mata e persona. 

“Mi ta kera na Aruba ainda lamentablemente nos 
ta hopi atrasa pa loke t’e parti di prevencion,” 
John Larmonie a expresa. 

El a splica cu prevencion ta un tarea di tur hende, 
no di Polis so. Tur hende mester coopera pa yega 
na reduci criminalidad pa trec’e nan un nivel cu 
Cuerpo Policial por maneh’e. 

Parce tin biaha cu cosnan ta bay for di man 
y aunke Polis ta haci bon investigacion y ta 
resolviendo hopi caso, esaki ta despues cu e 
crimen a pasa caba y e daño a wordo haci. 
Trahando hunto, cu cooperacion di tur hende 
concentrando riba e parti di prevencion por 
logra. 

Alto Comisario mr. Dolfi Richardson: 

Investigacion 
tactico a conduci na 
sospechosonan TRAS 
di tralie 



ALTO Comisario di Cuerpo Policial 
Aruba, mr. Adolfo “Dolfi” Richardson 
tabata presente hunto cu su coleganan 
ayera marduga, durante e proceso di 
e 4 “huiszoekingen” y detencion di e 
tres hobennan envolvi den e atraco cu 
tiramento cu a tuma lugar na South 
Beach Center unda cu a herida 
e taxista, Ronny Gomez den su cara. 
Richardson a expresa cu e ta hopi contento 
cu e forma con tur unidad a bin hunto pa 
frena e atraconan cu ta experenciando e 
ultimo dianan aki y riba e investigacion cu 
ta andando y e accionnan cu a tuma lugar. 
El a bisa cu e ta hopi satisfecho cu e 
resultadonan preliminar di e caso cu ainda 
ta bao investigacion. 

“Como Korpschef mi ta hopi orguyoso di mi 
hendenan. E trabaonan cu nan a desplega 
e ultimo dianan aki tabata formidabel y 
remarcabel”, Richardson a remarca. 

El a bisa cu a logra resolve e caso aki 
basta liher cu cooperacion di tur unidad 


di Cuerpo Policial y Ministerio Publico, 
como tambe e hefenan di diferente 
departamento cu a bin hunto pa traha 
plannan pa frena e desaroyonan negativo. 
Semper den casonan cu tin arma envolvi 
ta purba di laga “Arrestatie Team” efectua 
e detencionnan, debi na nan preparacion, 
e ekiponan cu nan tin disponibel y e 
experiencia amplio cu nan tin den efectua 
detencionnan peligroso. 

Ta apenas algun luna pasa algun miembro 
nobo a uni n’e team aki, despues cu nan a 
haci nan opleiding specialisa. 

Detencionnan asina ta rekeri 
hopi preparacion prome cu yega na 
accionnan asina y e Hefe di Polis 
a laga sa cu ta hopi satisfecho cu e 
forma cu e situacion a wordo maneha. 
“Pueblo por ta trankil, Cuerpo Policial 
ta haciendo todo por todo pa frena e 
situacion aki,” asina Alto Comisario mr. 
Dolfi Richardson a conclui bisando. 

Gang di Village ta 
causa DESTRUCCION y 
ta MENASA habitante 
cu morto 


CENTRAL a manda Polis diamars 
anochi 20.26, na un cas den Pastoor 
Hendrikstraat pa un destruccion. 

Eynan e muher F.H, ta bisa cu e muchanan 
baldadi di Village a bin su cas y a kibra 
su auto. E ta bisa cu su ruman S.H. siman 
pasa tabatin problema cu un tal Igor cu ta 
miembro di e gang di Village. 

Merdia Igor a menas’e cu un arma. Nan 
dos a bringa y e arma a cay. 

Su primo Brain C. a coy e arma y a bisa cu e 
lo entregu’e na Warda di Santa Cruz, pero 
no a haci’e. Esey t’e motibo cu e gang a 
bin su cas y a menasa tur hende cu morto. 
Recherche a wordo poni na haltura y 
tambe Departamento di Slachtofferhulp. 


E ora ey, Polis di San Nicolas a bay cu 
urgencia y asina a hay’e den e accidente 
di auto na altura di Winter Garden na 
Savaneta. 

Mesun anochi, despues di den oranan 
tempran Polis a atende cu problemanan 
na Pastoor Hendrikstraat y Sabana Basora, 
Polis a bolbe atrobe laat den anochi 
n’e mesun sitionan ey pa problemanan 
escalando na ambos sitio y n’e mesun 
momento. E problemanan na Pastoor 
Hendrikstraat despues di a destrui un 
auto nan a trankiliza y bay for di e sitio, 
Polis tambe a bandona e sitio, mientras 
esun na Sabana Basora tabata tenso te 
hasta detencionnan a cuminza cay y esnan 
n’e sitio a sigui rebeldia te 
cu a pidi refuerzo di Santa 
Cruz. 

Un rato despues a tende 
di cu tironan a cay na 
Pastoor Hendrikstraat y 
destruccionnan a sigui. 
Esaki a pone cu mester 
a mobiliza parti di e 
patruyanan na Sabana 
Basora pa dirigi nan pa 
Pastoor Hendrikstraat. 

Na yegada di e patruyanan 
policial n’e sitio a nota cu 
destruccionnan a sigui 
y tironan a cay te cu 2 
persona a ser herida cu 
tironan di arma, pa cual 
motibo a solicita presencia 
di ambulance. 

Na yegada di e 
ambulancenan nan a 
atende e victimanan y a 
hiba nan Centro Medico. 
Polis a clean-up e area cu 
mas refuerzo policial. 





Avenida Milo J.Croes # 118 - A 
tel: 5883948, fax: 5883945, 

Dilanti Flora Market na Dakota, 
Florario: 8.30AM-5.30PM (nonstop) 
email: doorhandle @ setarnet.aw 


PANIC PUSHBARS - DOORCLOSERS 
SECURITYSTRIPS - SWINGHINGES 
SECURITYLOCKS - DOVESPIKES 
SPANTAPALOMBA, Y MUCHO MAS 

WanDisneiiWorld 


Oct 02- 11,2015 
Occ 19 - 27, 2015 

> MAGIC KINGDOM 

• DISNEY HOLLYWOOD STUDIOS 
•SEAWORLD 

• UNIVERSAL STUDIOS ENlE 

• ISLAND OF ADVENTURE 







Travel Bureau Inc- 

Tel: 582-1992 

The odds are in your favor on Friday. 

^IOOO Slot Tournament 

Friday, August 7,2015 
5:00 PM - 8:00 PM 

Sign-upfee :*5 
Re-buy fee : 10 points 

Take advantage of our Double Points on Tuesday, August 4,2015 to accumulate 
more points to receive a FREE Re-buy. You can Re-buy only one time. 

A valid ID is required when collecting the Prizes. 

Hyatt. You’re more than welcome. 

O 

HYATT 

REGENCY* 


For more information about the SlotTournament, please contact our Players Advantage Club at 586-1234 ext. 4583. 

HYATT, Hyatt Hotels & Resorts® and Hyatt Regency Aruba Resort, Spa & Caslno® designs and related marks are trademarks of Hyatt 
Corporation ©2015 Hyatt Corporation. All rights reserved. 

Green Aruba 2015 ta trece expertonan hunto pa studia 

"Casus Áruba" y hrainstorm 
riba conceptonan con pa 
sigui padilanti" 


MANERA cada uno di e conferencianan cu a 
tuma lugar anualmente for di aña 2010, e di 
6 Green Aruba Conference, tumando lugar na 
october proximo, ta un conferencia importante 
pa Aruba. 

E trayectoria payega na 100% independencia di 
“fossil fuels” (heavy fuel oil y otro derivadonan 
di crudo) pa produccion di coriente y awa 
potabel no ta uno facil pa cualkier compania 
di utilidad. 

Mester semper tene den mente tambe cu 
Aruba ta pertenece n’e categoria SIDS (Small 
Island Development States), cual ta islanan 
cu populacionnan chikito, pero creciendo; cu 


tin recursonan limita y tin un dependencia 
excesivo riba comercio internacional, nan ta 
vulnerabel pa diferente factor cu nan no tin 
control over di nan y ta comparti e mesun 
retonan pa cu nan desaroyo sostenibel. 

Loke ta remarcabel, y esaki diferente experto 
internacional a comenta riba dje tambe, ta cu 
den e grupo grandi di SIDS Aruba ta destaca 
como un di esnan cu mas progreso, cu un 
enfoke admirabel y desaroyonan cu ta sirbi 
como ehempel pa mayoria otro teritoria y pais. 
Reconociendo e retonan cu Aruba ta haya su 
mes cune den su trayectoria pa yega na realisa 


e meta di “Aruba 2020”: 100% independiente 
di combustibelnan fossil”, Green Aruba 2015 
ta enfoca riba “Share Sustainability”, esta 
“Comparti Sostenibilidad”. 

Green Aruba VI ta unda cu expertonan di 
diferente pais y isla lo topa pa comparti di 
nan experiencia, pero tambe lo studia “Casus 
Aruba” y lo brainstorm cu expertonan y 
participantenan local riba ideanan con pa sigui 
padilanti. 

Utilities Aruba N.V., hunto cu WEB Aruba N.V. 
y NV Elmar lo “showcase” e progreso di Aruba y 
lo presenta e retonan cu e introduccion acelera 
di “renewables” manera mulina di biento y 
panelnan solar den e mix total di energia a 
trece cu nan. 

Green Aruba lo fungi tambe como un plataforma 
pa exhibi e experiencia y conocemento di otro 
institucionnan y islanan den e ramo aki. Asina 
e tema “Share Sustainability” ta wordo amplia 
den tur su facetanan. 

Dor di comparti experiencia di e mihor 
practica y tecnnologianan cu a duna e mihor 
resultadonan of ta actualmente den desaroyo 
of fasenan di “testing” lo presenta oportunidad 

pa discusionnan interesante y, kisas hasta, 
decision y acuerdonan importante pa diferente 
pais, incluyendo Aruba. 

Green Aruba ta un conferencia habri pa 
participacion di publico general y ta inclui 
presentacion y discusionnan interesante, 
tanto pa nos hobennan studiante cu un interes 
special of talento den e area di tecnologia 
y ingenieria, como p’e doño di negoshi of 
cas cu ta explorando oportunidadnan pa 
introduccion di metodonan di “energia berde” 


den nan compania y/of na cas. 

Aruba Renewable Integration Study (ARIS) ta 
un estudio cu ta wordo prepara p’e partnernan 
den utilidad na Aruba hunto cu institucionnan 
di renombre internacional, cual lo wordo 
presenta durante di Green Aruba. 

ARIS ta inclui modelonan cu ta delinea 
Aruba su metanan ambicioso pa cu energia 
sostenibel, tanten cu ta mantene e red stabil y 
ta minimalisa e costonan di sistemanan. 
Aruba ta studiando actualmente algun 
tecnologia inovativo y modelonan di 



negoshi nobo p’e companianan di utilidad 
den e afan pa crea un balans entre inversion 
sostenibel y inversionnan confiabel. 

E cliente ta keda central den tur aspecto cu ta 
wordo discuti y e balans desea por solamente 
wordo logra si e costo di produci energia ta 
keda mescos of, mihor ainda, por logra baha 
e gastonan aki. 

E di seis Green Aruba anual, cu oradornan 
internacionalylocal, intercambionan activo cu 
expertonan den tur area di energia sostenibel, 
ta priminti di bira un conferencia sumamente 
interesante pa Aruba, pero tambe pa nos 
region. 

E conferencia ta tuma lugar dianan 27 y 28 di 
october na Aruba Marriott Resort & Stellaris 
Casino. Bishita e website www.greenaruba. 
org pa mas informacion. 



Avenida Milo J.Croes # 118 - A 
Tel: 5883948, fax: 5883945, 
Dilanti Flora Market na Dakota, 
E-mail: doorhandle @ setarnet.aw 


KASHI SPECIALPA 
WARDA JABI (30 JABI) 
20 % DISCUENTO, 
POR INSTALLA TAMBE 





flow** 


fdcebook.com/AZVAruba^^^^^^^^^ 

Oranjestad San Nicolas 

Rumbastraat 21 (Camacuri) Pastoor Hendrikstraat 10 
tel.: 527 9900 (ImSan) 

fax: 583 0977 tel: 584 0030 


Con pa haya bo ZorgPas nobo? 

Na 2015 mayoria di e caarchinan di AZV ta caduca. AZV ta manda un 
carta pa tur asegurado pa avisa ki periodo por bin busca un caarchi nobo 


Hiba e carta cu bo a ricibi pa 
AZV Oranjestad of San 
Nicolas 


trece bo caarchi 
bieuw 




e gastonan ta 20 
florin 


y bo tin cu trece un 
identificacion valido 


Si bo no tin bo 
caarchi bieuw 


Pa actualisa e caarchi, un potret 
nobo lo wordo saca 

Shailiny Tromp-Lee 

Preyecte di Paardenbaai ta 
trece arte mas cerca y ta ampiia 
cenecemente di nes puebie 

E ta educa riba e historia bunita di Paardenbaai 


SIMAN pasa a tuma lugar e 
desvelo di e prome di 8 cabay di e 
obra di arte publico Paardenbaai 
crea dor di e artista local Osaira 
Muyale. 

Ta trata aki di cabaynan cu lo 
wordo ubica na diferente parti 
strategico di centro di ciudad 
y cu ta conta nos e historia di 
Paardenbaai, ora cu den siglonan 
16 y 17 cria di cabay tabata forma 
parti importante di historia di 
Aruba. 

Durante desvelo di e prome cabay, 
Rosalinda, Hefe di Seccion di 
Investigacion y Documentacion di 
Departamento di Cultura, Shailiny 
Tromp-Lee a hiba palabra unda cu 
el a mustra e importancia di e tipo 
di obranan di arte manera esun di 
Paardenbaai. 

Segun sra. Tromp-Lee, e beneficio 
di arte y cultura no semper ta 
tangibel y no semper por traduci’e 
den un beneficio financiero y tog 
asina ta importante pa inverti den 
arte. Pa sostene su ponencia el a 
presenta tres beneficio cu ta relata 
directamente n’e tipo di inversion 
aki, manera ta e caso di e proyecto 
di Paardenbaai. 

“Un di e beneficionan di mas 
importante t’e impacto cu esaki 
tin riba desaroyo di un pueblo, 
specialmente riba muchanan di 
scol. 

Tin diferente estudio cu ta ilustra 
cu mediante arte muchanan por 
siña diferente otro disciplina. 
Asina por papia p.e. di un 
estimulo cognitivo, perspectiva 
dimensional, historia general, 
pero naturalmente e disciplina 
artistico riba su mes”, Shailiny 
Tromp-Lee ta bisa, agregando 
cu asina ta lanta muchanan cu ta 
mas sabi. 


Papiando specificamente 
riba e proyecto di arte 
publico di Osaira Muyale, 
Paardenbaai, Tromp-Lee 
ta bisa cu e ta trece arte 
mas cerca di pueblo y ta 
amplia e conocemento 
di nos pueblo, pasobra 
ta educa riba e historia 
bunita di Paardenbaai. 
Tambe e significado 
di e obra mester lanta 
e curiosidad entre nos 
hendenan, tanto hoben y 
grandi, nan mester busca 
pa sa kico e historia aki 
tabata pa nos. 

Otro punto importante 
presenta pa Shailiny 
Tromp-Lee t’e balor 
inmenso cu herencia 
cultural y nos historia tin 
pa nos pueblo, pasobra 
rol di historia ta pa conta 
pueblo kico nan tabata, 
unda nan tabata, ken 
nan ta y mas cu tur unda 
nos ta awe. 

Consecuentemente 
historia tin e funcion di 
conta hende unda nan 
mester ta y kico te ainda 
nan mester por bira. 

“Pesey nos no mester 
perde for di bista e 
obligacion cu nos tin 
pa conserva y stimula 
nos cultura y arte p’e 
generacionnan cu ta 
bin”. 

Tambe e ta bisa cu cultura y arte 
tin un beneficio den contribui 
pa embeyece nos pais,expone 
partinan autentico y of historia, 
usando e creatividad di nos 
artistanan “y pesey nos ta awe 
mainta aki. Esaki ta permit nos 


hendenan pa expresa nan mes, 
pasobra ta un alma bunita por 
produci obranan bunita. 

Ta dor di pone mas atencion n’e 
alma di nos pueblo, entre otro via 
nos arte y cultura na nos espacionan 
publico y medio ambiente, na 


nos monumentonan y mas cu 
tur cos n’e calidad di bida di nos 
comunidad, conhuntamente cu 
nos norma, balor y custumbernan, 
Aruba por bira un isla pa dushi pa 
bibaypabishita”, ShailinyTromp- 
Lee a duna di conoce. 

Parlamentario Chris Dammers di AVP: 

“Turismo di Áruba 
ta cargando nos 
economia" 


SCUCHANDO e miembro di 
oposicion di fraccion di MEP, 
Dangui Oduber insisti cu cifranan 
di turismo ta malo y solamente 
papia negativo di e sector turistico, 
ta na su lugar pa aclaria cu esaki 
simplemente no ta berdad. 

Loke sr. Dangui Oduber ta 
haciendo ta otro wega politico 
di su fraccion di MEP cu despues 
di un periodo di 8 aña di mal 
gobernacion, awor kier insisti pa 
sigui sembra negativismo den 
henter comunidad. 

Esaki ta loke miembro di fraccion 
di AVP den Parlamento, Chris 
Dammers a trece dilanti durante di 
conferencia di prensa di fraccion 
berde dialuna mainta. 

“Aña 2014 tabata un aDa grandi 
atrobe pa nos turismo na Aruba y 
sigur ora cu nos analisa e cifranan 
di e ultimo 5 aña, esta for di 2009 
pa 2014 y aki nos no por conclui 
nada otro, cu e maneho riba e 
tereno aki a conoce un buelta 
grandi, cu hopi bon resultado den 
e ultimo 5 aña. 

Ora cu nos mira y analisa tur 
documento y relato duna dor 
di instancianan independiente, 
manera e.o. Banco Central di 
Aruba, Commissie Financiel 
Toezicht, Standard and Poor’s, 
Fitch Ratings, IMF, etc. tur ta 
confirma cu turismo di Aruba y 
e maneho di esaki den ultimo 6 
aña, ta loke tin Aruba su economia 
creciendo riba un nivel stabiel. 

P.e. pa loke t’e cifranan relaciona 
cu pasaheronan aereo cu ta bishita 
Aruba, na aña 2014 a conoce 
un total di 1.072.082 bishitante 


aereo. 

Di 2009 pa 2014 e pasaheronan 
aereo a crece for di un total di 
812.623 p’e cifra impresionante 
di 1.072.082 pasahero, cu ta un 
aumento di 32%. 

Pa loke ta trata entradanan pa 
kamber disponibel conoci como 
‘RevPar’, un di e cifranan hopi 
importante pa sigui y analisa pa 
wak e progreso di entrada dor di 
turismo. 

Esaki a conoce un aumento 
gradualmente desde 2009 ya cu 
na 2009 esaki tabata US$ 127,02 
y a crece di e tempo ey te na un 
total di US$ 185.46 pa 2014, cual 
ta un aumento di 46%. 

Esaki t’e direcion cu nos mester 
bay cu a hala pais Aruba di e di 
8 lugar (sept. 2013 sigun Smith 
Travel) p’e di 5 lugar den Caribe. 

Di 2013 pa 2014 so e RevPar a 
crece cu 20.6% den un aña di 
tempo cu ta bolbe confirma e 
efectividad halto di e maneho di 
turismo di nos pais. 

Esaki sigur a surpasa e metanan 
pone den e protocol firma entre 
Minister Oduber y AHATA, 
caminda cu anualmente lo a 
bay percura pa un crecemento 
di 9% den e RevPar. 

Otro aspecto impresionante 
ta relaciona cu ocupacion di 
kamber caminda e ocupacion di 
kamber tabata na aña 2009 na 
72% y a conoce un crecemento 
di 2009 pa 2014 te na 79.3%, 
cual ta un aumento di 9.2%. 

Si analisa tur informacion 
ricibi di entradanan dor di e 
industria turistico, aki pa locual 
t’e entradanan dor di e industria 


di turismo nos 
por bolbe mira 
un crecemento 
di 6.4% pa 2014, 
segun e cifranan di 
Banco Central den 
su Annual Statistics 
Digest 2014 cu 
a keda publica 
recientemente. 

Pa locual tabata 
aña 2013 - Banco 
Central den su 
relato di 12 di mei 
2014 ta mustra cu e 
placa cu e turistanan a laga atras, 
a crece cu 177.7 miyon florin pa 
aDa 2013, cual ta un aumento di 
7.1% compara cu 2012, yegando 
te na un suma aproximadamente 
di 2,69 biyon anual na 2013. 

Aña 2014 tambe a conoce un 
suma similar di 172.4 miyon cu ta 
un crecemento di 6.4% compara 
cu 2013, pa un suma total cu 
turistanan a laga atras di 2.85 
biyon florin pa 2014. 


crece cu 8.6%, cual ta den linea cu 
e acuerdo cu Minister di Turismo 
a firma cu AHATA - esta un 
crecemento anual di 9%. 

Tur esaki a ser logra danki na: E 
bon maneho di Gabinete Mike 
Eman 1 y 2 en general; e liderazgo 
den turismo di parti di e Minister 
responsabel paTurismo, sr. Otmar 
Oduber; ATA pa nan maneho 
pro-activo y profesional den na 
bashi nobo; AHATA caminda cu 
nan miembronan a inverti den e 
ultimo aDanan mas di US$ 100 
miyon den na propiedadnan 
mehorando esakinan y den nan 
hendenan cu mester duna e 
servicio profesional; Minister di 
Infrastructura - cu ta invertiendo 
keto bay den e producto Aruba y 
muy special e pueblo di Aruba pa 
su gran cordialidad. 

Aruba ta un pais cu sa con pa 
trata nos turistanan, caminda cu 
turista ta “Everybody’s Business”, 
Parlamentario Chris Dammers a 
declara. 


Ora cu nos resumi e prome 6 luna 
di 2015, nos por mira cu 
e trend di crecemento 
ta continuando riba 
un rumbo fiho y 
e.o. por mira cu e 
‘stay overnan’ den 
e prome 6 luna di 
2015, a conoce 
un crecemento 
di 16.2% pa un 
total di 569.153; 

RevPar pa loke t’e 
prome 6 luna 
di 2015, 
a 

Oficial di Polis 
di Sainl Maarlen 
a wordo lira 
gravemenle 

PHILIPSBURG, ST. MAARTEN - Un oficial di 
Polis cu ta pertenece na e Departamento di Trafico di 
Saint Maarten, na e momentonan aki ta luchando pa 
su bida den hospital. E Polis a wordo tira diaranzon 
merdia mas o menos 1:15 pm ora e tabata intercepta un 
robo den un joyeria den caya grandi. E detayenan di e 
tiramento ainda ta hopi limita sinembargo si ta conoci 
cu un di e ladronnan a wordo atrapa pa Polis. Varios 
tironan a cay den direccion di e oficial di Polis y dos bala 
a alcanse, un den su lomba y e otro na su pia. E Polis no 
tabatin un chaleco bullet proof bisti. Ta conoci cu e Bike 
Patrol di Polis no a haya nan chaleco tampoco. Polis ta 
investigando e caso aki. 



OPENBARE AVONDLEERGANGEN ARUBA 


BEROEPSONDERWIJS 



Bo ta creativo, responsabel, motiva y gusta traha 
cu bo man. Anto un opleiding na OAA 
Beroepsonderwijs scol anochi di ofishi ta net 
loque bo ta busca. Check nos out na 5827324 of 
bishita nos website: www.oaa.aw 
Inscribi pa aña escolar 2015-2016 


DRAGON 


Mainstreet San Nicolas Tel. 584-3999 
open 9.00 ■ 13.00 and 14.30 - 18.30 


Z7ragon spectávs. 



Samsung note edge 


I 


btu sport 4.5 
afl. 210,00 


!rt>'Tiurd' 

'i 

aU 


Samsung s3 mlni 
afl. 315.00 


Also: S^nsung S5 , s5 minL Sarnsung S4, SamsLfng 4 rnini. 33 mini etc,.,, 
Acxressories for all Samsung and Iphone nmodels 

ToshibaLap!op15.6MGb 32DGb Handdisk, Afl, 9CXJ.00 
Hp Ink catridges, Unpversal laptop adaptars etc,, 

ITunes gltt cards $ 10.00, $ 15.00 and $25.00, 

Googte play cards and Raiyslation Network Gards, 

Saies, repair and aooassories for aJI Samsung modeis and other oellulars. 
Uniock, rebadH neset, upgrade, repJace lcd, heypad, speaKar etc. 





TIPO Dl CAMBIO OFICIAL 

>^ldopQQ6AigdU520l]5 


Placa Extranhero 

USDollar 
CANDdlar 
EngdsePondSleling 
Z/ylsefseFrankperCHF. IDO 
NedAtOJcfenperMiia) 


Bank Papieren 

177 

133 

2.72 

18166 

9800 


J apanse^ perj PY. IQOOO 14201 

EtiDpa-XEU.100 19206 


fellormainla 

Wisselen, Cheque Benta 

ReisChequeen na 

Over Boekingen Publico 


178 

135 

2.77 

182.38 


180 

137 

2.83 

18318 


100.00 bljeHEn 100.20 
chci./aetx)el<ing lOQOO 


14333 

19383 


144.78 

19578 



Provision di Devisa 1.3% 
Segun articulo 12 di Afkondigingsblad 
diArubal991nr.GT32. 

Banco Central di Aruba ta defini 
etipodicambio oficialpae 
cambionan di placa extranhero. 

BANCODICARIBE 

Di acuerdo cu Relato Mensual di mei 2015 di Banco Central 

Cantidad di piaca 
den circuiacion a 
subi 

Pero tin un caida den credito na empresa 


DEN e luna di mei 2015, e cantidad di placa 
den circulacion a subi cu Afl. 5,3 miyon te na 
Afl. 3.572,8 miyon, causa pa un expansion di 
Afl. 22,0 miyon den e reserva di divisa netto. 
Un bahada di Afl. 16,7 miyon den e activo 
domestico netto a mitiga pa un gran parti 
e subida aki. E expansion den e reserva di 
divisa netto ta debi mas tanto na compra netto 
di divisa dor di banconan comercial for di 
publico, principalmente relaciona cu turismo, 
e asina yama “portfolio investment” y inversion 
directo. 

E compranan aki a wordo parcialmente mitiga 
pa benta netto di divisa asocia cu pagonan pa 
mercancia, e asina yama “income account” y 
transferencia coriente. 

E activo domestico netto a cay principalmente 
dor di un bahada di Afl. 16,6 miyon den credito 
domestico. Credito domestico a disminui dor 
cu tanto credito bancario netto n’e sector 
publico como credito n’e sector priva a registra 
bahadanan di, respectivamente, Afl. 8,6 miyon 
y Afl. 8,0 miyon. 

E bahada den credito bancario netto n’e 
sector publico tin di haci cu crecemento 
den e depositonan di Gobierno y di fondo 
pa desaroyo. E subidanan aki a wordo 
parcialmente mitiga dor di un subida den 
Gobierno su debenan n’e sector bancario. 
E caida den credito na empresa a contribui 
principalmente n’e bahada den credito n’e 
secto priva. Hipoteca pa vivienda a subi 
levemente, mientras credito na consumidor 
a mengua. 

INFLACION 

E nivel general di prijs, cu ta wordo midi dor 


di e indice di prijs di consumo (CPI), 
a registra un subida di 1,1 porciento 
den e luna di mei 2015, compara cu 
mei 2014. 

E componente “Vivienda”, cual 
a registra un crecemento di 1,4 
porciento, tabata e contribuyente 
principal na e subida aki, debi 
primordialmente n’e crecemento 
den e categoria “Electricidad, gas y 
otro combustible”. 

E ultimo ta dor di e aumento den 
tarifa di coriente na october 2014. 
Excluyendo e componentenan di 
cuminda y energia, inflacion a subi 
cu 1,3 porciento. Pa loke ta trata e 
promedio anual di e tasa di inflacion, 
esaki a crece cu 1,0 porciento na mei 
2015, for di 0,9 porciento na april 
2015. 

TURISMO 

Na mei 2015, e cantidad di turista 
a registra 87.691 bishitante, cual ta 
12,3 porciento mas cu na mei 2014. 
E expansion di 34,0 porciento den e 
mercado Latino Americano tabata 
principalmente responsable p’e 
crecemento aki. Tambe, mercado 
Norte Americano a subi cu 4,9 
porciento. 

E subida den e mercado Latino 
Americano ta primordialmente e 
resultado di un expansion di 6.730 
bishitante for di Venezuela. Un caida 
den bishitante for di Colombia, Brazil 
y Argentina a mitiga parcialmente e 
subida aki. 




Registra awo! 

Manda bo e-mail na 
noticia@awemainta.com 



E aumento den mercado Norte Americano t’e 
resultado di un subida di 2.555 bishitante for 
di Merca, mientras bishitante for di Canada a 
baha cu 65. 

Den e luna encuestion, e cantidad di anochi 
destina pa pasa na Aruba a crece cu 13,1 
porciento, compara cu e mesun luna di e aña 
anterior. E averahe di anochi destina pa keda 
na Aruba a subi levemente di 6,8 anochi na mei 
2014 pa 6,9 anochi na mei 2015. 

E cantidad di turista crucero a baha cu 24,0 
porciento te na 26.447 na mei 2015, compara 
cu mei 2014. E cantidad di barconan crucero 
tabata 13 na mei 2015, y a keda mescos 
compara cu e mesun luna di e aña anterior. 


Caribbean 

Cinemas 


lOiT’Digital HD 


MEGMIiBBXfS 


caribbeanciñemas!com/aruba 




- - x.-X* 




NOWOPEN! 

EXPERIENCE 
□ UR PREMIUM LARGE FGRMAT AUDITGRIUM 


• SUPER COMFORTABLE SEATING 

• IMMERSIVE SURROUND SYSTEM 

• STUNNING GIANT SCREEN 


• 4K PROJECTOR 

• 3D TECHNDLDGY 


AUGUST6-12 




MILES TELLER | KATE MARA 


N T 31 S 


T I C 


WITH SPANISH SUBTITLES IdeaH 

MON-THURS 4:50 | 7:10 | 9:30 
FRI4:50 | 7:10 | 9:30 | 11:50 
SAT 2:20 | 4:50 | 7:10 | 9:30 | 11:50 
SUN & HOL 2:20 | 4:50 | 7:10 | 9:30 



' MILES TELLER | 

KATE MARA ] 

F A N T 

a 

i S T 1 C 


WITH SPANISH SUBTITLES 
MON-THURS 3:50 | 6:05 | 8:20 
FRI 3:50 | 6:05 | 8:20 | 10:35 
SAT3:50 | 6:05 | 8:20 | 10:35 
SUN & HOL 3:50 | 6:05 | 8:20 


CHARLIZE THERON | NICHOLAS HOULT ■■ JUSTIN FLETCHER | JOHN SPARKES 


DARK PLACES 


MON-THURS 6:55 | 9:25 H 
FRI-SAT6:55 | 9:25 | 11:55 
SUN & HOL 6:55 | 9:25 



MON-FRI 5:00 | 7:05 
SAL SUN & HOL 2:55 | 5:00 | 7:05 


[p^ 



TOM CRUISE I JEREMY RENNER 


MISSIDN: IMPDSSIBLE 

R D G U E N A T I D N 


ON TWO SCREENS 


WITH SPANISH SUBTITLES 

MON-THURS 3:40 | 5:10 | 6:30 | 8:00 | 9:25 
FRI 3:40 | 5:10 | 6:30 | 8:00 | 9:25 | 10:50 
SAT2:20 | 3:40 | 5:10 | 6:30 
8:00 I 9:25 | 10:50 
SUN & HOL 2:20 | 3:40 | 5:10 
6:30 I 8:00 | 9:25 


SANDRA BULLOCK | JON HAMM |1 AMY SCHUMER | BILL HADER 






MON-FRI 4:45 

SALSUN&HOL2:15 | 4:45 


TRAINWRECK 


WITH SPANISH SUBTITLES 

MON-THURS 9:15 
FRI9:15 I 12:00 
SAT9:15 | 12:00 
SUN&HOL 9:15 


E 


PAUL RUDD I MICHAEL DOUGLAS 


INFNIW 


WITH SPANISH SUBTITLES 


lPG-131 


MON-THURS 4:20 | 6:45 | 9:15 
FRI 4:20 | 6:45 | 9:15 | 11:45 
SAT 1:55 | 4:20 | 6:45 | 9:15 | 11:45 
SUN & HOL 1:55 | 4:20 | 6:45 | 9:15 


ADAM SANDLER | KEVIN JAMES 




WITH SPANISH SUBTITLES 
MON-THURS 4:20 | 6:40 | 9:00 
FRI 4:20 | 6:40 | 9:00 | 11:20 
SAT2:00 | 4:20 | 6:40 | 9:00 | 11:20 
SUN & HOL 2:00 | 4:20 | 6:40 | 9:00 


STARTING AUGUST 13 | MAN FROM U.N.C.L.E • VACATION 


C^ftmP feri ii(te)DMfeiD 


58610074 




|K Google play 




ofi Ihe 

AppStore 

Parlamentario Marlon Sneek na Bikker y Croes 

Glenbert Croes 
y Andin Bikker 
mester STOP di ta 
mediecre 

y hunga populista encuanto e refineria 


Y A 

P a 
varios luna 
caba por a tuma 

nota di e postura populista cu Parlamentarionan 
Glenbert Croes (MEP) y Andin Bikker (PDR) 
ta bin ta eherciendo encuanto e asunto di 
refineria Valero. “Mi kier ta hopi corto rib’e 
aspecto aki pero mi no por compronde kico ta 
pasando den e mente di e dos personanan aki. 
Parlamento di Aruba a aproba un mocion 
na unda a instrui Gobierno pa bin c’un 
comision di experto p’asina purba di logra haya 


VACATION SPECIAL 


un inversionista of otro refineria 
cu lo por inverti den e refineria cu 
actualmente ta propiedad di Valero. 


Di parti Gobierno nos ta wak cu esfuersonan 
ta wordo haci y ta cumpliendo cabalmentre cu 
locual ta stipula den dicho mocion. Pero 
cada bez por scucha e cantaleta di e dos 
Parlamentarionan menciona cu nan si lo 
por logra haya inversionista, pero no ta 
nan ta Gobierno”, segun Marlon Sneek. 
Kiermen aki por mira claramente populismo 
y mediocridad di e dos Parlamentarionan aki. 

Ta comosifuera nan lo kier bisa 
Gobierno pa hal’un banda, p’asina 
nan bay den Gobierno anto e ora si 
nan lo trese e inversionistanan pa 
cu e refineria. 


Last minute REDUCED PRICE 

Week32 Aug 8-15 

Paradise Villas 1 bedroom only $ 690.00 

Call: 583-4403/560-3297 


3imi3Jy *The Best I 




AODELCO li, 
MACBATTERY 


OFFICESPACE 
FORRENT200M2 
ATM0RGENSTER12-B 
CALL: 5831001 


NCINERS 

^olishes*Waxes»Cleaners 


\ UAKS. 


SYNTHETIC BLEND MOTOR OIL 
ONLY AWGl 8.95 QUART 



Shell 

HELlX 


O Kendall 


MOTOR OIL 





IVIOTOR OILS 




MORGENSTER # 12 - B TEL: 583 1001 


“Esaki ta un ridiculez di marca 
mayor. Pami bay priminti 
semehante barbaridad y inculca un 
speransa falso den nos comunidad 
mescos cu Evelyn Wever Croes, 
lider di MEP a bisa den campaña: 
«Ami si por habri e refinaderia, 
pasobra por ta nan cu ta habri pa 
Evelyn Wever Croes no ta habri 
pa Mike Eman”. Di acuerdo cu 
MarlonSneek, Glenberttapapiadi 
PDVSA. No ta un secreto e situacion 
di pais Venezuela, problemanan cu 
nan ta confrontando economica y 
socialmente ta masha pisa mes. 
Manera ora bo subi rednan social 
internacional nan ta catalogando 
pais Venezuela como un timebom. 
Hasta pronosticonan ta divulgando 
cu pa januari otro aña hasta no lo 
tin salario pa paga e militarnan. 
Anto awor sr. Glenbert Croes 
kier insinua cu PDVSA cu ta un 
compania estatal di Gobierno 


Venezolano, t>e salbabida pa nos, un compania 
cu ta bendiendo su “sharenan” cu e tin den e 
refineria di Santo Domingo y kier bende esnan 
den e refineria di Sint Croix tambe, pa no 
papia mes di e hecho cu pa falta di liquides, ta 
ofreciendo e paisnan cu ta forma parti di Petro 
Caribe descuentonan incredible. 

Santo Domingo a caba di cumpra su debe di 
$4 biyon pa $2 biyon, Trinidad y Tobago a 
haña e mesun oferta. Pueblo mester imagina 
su mes si dado caso PDVSA tuma e refineria 
for di Valero na unda automaticamente e 
compania Valero lo keda exonera di tur clase 
di obligacion encuanto medio ambiente rib>e 
tereno cu e refineria ta actualmente. 

Anto pa despues di algun tempo situacion 
empeora na Venezuela manera pronosticonan 
cu ta circulando ya caba, anto PDVSA dal su 
portanan sera anto no tin ningun manera o 
fondonan pa haci e terenonan aki limpi, nos 
medio ambiente den peliger. Kico lo pasa e 
ora? 

Pueblo di Aruba mester bay sacrifica su mes? 
Acaso Glenbert y Andin lo tin solucion p>e 
catastrofe aki? Anto e ora sigur MEP completo 
lo bisa atrobe cu ta culpa di Gobierno di AVP 
cu a permiti pa PDVSA tum>e refineria over. 
Dicon Gobierno no a impedi of evita esaki. 
Pasobra falsedad di esnan di MEP tin de sobra. 
Hasta un mucha cu ta bayendo scol secundario 
sa den ki situacion Venezuela ta actualmente 
anto pabo tende dos Parlamentario sinta 
hunga populista cu cueste loque cueste PDVSA 
lo t>e salbacion di e refineria. 

“Mi ta bisa Glenbert y Andin pa grow up y stop 
di ta populista. Laga e comision cu Gobierno 
a instala haci su trabao debidamente p>asina 
yega n>un solucion responsabel y na beneficio 
di nos pais Aruba henter”, Marlon Sneek a 
finalisa su declaracion. 

Autopsia a releva 

Venezolano 
a comete 
siucidio dor di 
stick su mes 


Ladronisia cu violencia 
riba parkinglot di Seaport 

CENTRAL a manda Polis diamars 23.01, n’e parkinglot di Seaport Marketplace 
pa un ladronisia. Eynan e muher M. ta bisa cu un persona desconoci a atrake. 
E ta bisa cu na momento cu el a bay drenta su auto, un homber desconoci a bin 
riba dje y a ranca su tas. 

M. a purba wanta e tas, pero e homber a kibra e tas y e homber a core bay cune. 
Despues e homber a drenta den un auto color shinishi y a bay for di e sitio. Polis 
a tuma e keho y a bisa M. pa bay oficina di Recherche pa duna keho. 


MINISTERIO Publico a laga haci un autopsia riba 
e Venezolano, Jose Gregorio Javier Bullones di 25 
aña, kende a ser haya morto den un cel na ex Huis van 
Bewaring. 

For di momento cu el a ser haya, a hay’e cu su man den 
su boca, y cu un cantidad di papel di wc banda di dje. 
Si kier a saca propio conclusion, a laga e patalogo haci 
su trabao y a conclui cu Jose Gregorio Javier Bullones 
di 25 aña a prop su mesun slokdarm cu papel di wc, y 
asina a stik su mes, causando su morto. 

E curpa a ser duna liber, pero awor no tin ningun hende 
a bin dilanti pa asumi responsabilidad, si ta mand’e 
Venezuela of lo dere aki mes. 



Tiro di arma 
di candela den 
Caya Bonaire 


POLIS a bay diamars madruga 
01.45, den Caya Bonaire, unda 
supuestamente tiro a wordo 
tendi. Hunto cu otro patruya, 
Polis a controla e becindario, 
pero no a topa cu nada. 


WE ARE LOOKING FOR 


Due to our continued growth and success we are looking for the following 

candidate to join our team. 


Sales Associate (M/F) 


Key Qualifications 

Strong interest in technology, particularly Apple productS; and agillty at learning new products 
and features. 

Ability to deliver great customer experiences in any environment and to be invigorated by con- 
stant personal interaction. 

Strong communication skills that let you converse as freely and comfortably with small groups 
as with individual customers. 

Description 

As a Specialist you're highly skilled at uncovering customers'needs; then following through 
with enlightening solutions. Not only are you the first person customers meet when they enter 
the store, but you're also the person who guides them — advising, selling; and even setting up 
their new products. You perform other roles within the store too, whether it's maintaining visual 
merchandising or assisting team members. Always curious, you stay on top of news about prod- 
ucts and initiatives, ready to apply your learning in customer interactions. Your success is meas- 
ured by team and individual productivity as well as overall store performance. You're proud to 
represent Apple, and you get great satisfaction from helping customers develop lifelong rela- 
tionships with Apple. 

Additional Requirements 

You're passionate about Apple and eager to share that passion with others. 

You're willing to learn and embrace the guidelines behind Apple's unique style of service. 

You have strong people skills-you're approachable, a good listener, and empathetic. 

You'll need to be flexible with your schedule. Your work hours will be based on business needs. 
Must have minimum MAVO diploma. 

Must have own transportation. 


if you think that this job is for you please send us an email at: 
hr@istorearuba.com with a copy of your cv. 


fStore 

A R U B A 

DIAMARS atardi a sali rumbo 
pa Canada e delegacion di Aruba 
Paralympics unda pa prome biaha den 
historia un yiu di tera ta bay participa 
den persona di Albertino (Betto) 
Maduro. E delegacion a yega bon y 
Betto ta siguiendo su trainingnan 
estrictamente pa e caredanan di 100 
y 200 meter, mientras cu ya caba a 
cuminsa haya atencion di medionan 
di comunicacion internacional. 
Apertura oficial di Parapan American 
Games lo tuma lugar diabierna 7 di 
augustus y e caredanan lo tuma lugar 
cuminsando dialuna 10 di augustus. 
Aruba, despues di casi 70 aña, a logra 
e meta di bira miembro na februari 


di e organizacion internacional di 
Paralympics y awor ta na Canada 
pa participa pa prome biaha den 
e Parapan American Games y otro 
aña lo participa den e Paralympics 
Mundial cu lo tuma lugar na Brasil. 
Aruba Paralympic Committee kier 
extende na mes momento palabranan 
di gratitud na MEDIQ cu e sosten 
duna na nos comite. 

For di Aruba nos ta manda palabranan 
di hopi exito pa Betto y expresa cu nos 
tur ta hopi contento di wak un )du di 
tera hibando nos bandera den halto 
pa prome biaha durante weganan di 
Parapan American. 


Bello Maduro, nos prome 
allela parlicipando 
den Parapan American 
Games 

a yega Canada y ta cla pa participa 

Kico ta 

'Sbstring 

Economy'7 


E FENOMENO di ‘Sharing Economy’ ta 
haci cu cada un di nos por cuminsa un negoshi 
of tin un extra entrada for di nos mesun cas 


cu solamente un computer y 
un coneccion di internet. Un 
bon ehempel ta AirBnB cu ta 
un startup hopi conoci den e 
sector cu ta wordo yama “Sharing 
Economy” of “cCollaborative 
Economy”. 

Unda transaccionnan ta wordo 
haci via un website entre 
individualnan - direct, sin cu tin cu 
bai via un compania grandi. Pues 
en corto, creando entrepreneurs 
for di cas. 

AirBnB a cuminsa momento cu 2 
amigo tabata bashi y nan no tabatin suficiente 
placa pa paganan huur. Dado momento tawata 
tin un conferencia grandi tumando lugar na 


San Francisco, unda nan mes ta biba, y tur 
hotel tawata yen. 

Asinanan a dicidi di verhuur un paar di matras 
y cushina desayuno pa hende cu kier huur e 
matras pa un anochi. 

Asina nan a logra verhuur 3 matras pa $80 
pa anochi. Nan a bin ripira cu esaki por ta un 
negoshi y nan a crea un wesbite. 

Awe e website ey ta conoci como AirBnB cu ta 
balora na 25 billion di dollar. 

Na ATECH*, tumando lugar 28 y 29 di augustus, 
ta bai tin diferente orador cu ta experto den 
Sharing Economy y cu tin startups den Sharing 
Economy. Un di nan ta Melissa 0>Young cu ta 
Head of Community di e compania Billonario 
AirBnB, kende recientemente ATECH* a 
informa Aruba di dje. 




EMPENA Y CUMPRA ORO 


[ MESTER Dl PLACA? 


PASA Y COMPROBA PA BO MES! 


O JUWELENHU 

ORARIO lOAM - ÓPM DiALUNA TE D 


ISJE 


DIABIERNA 


ORANJESTAD WERFSIRAAT 7 LOK, 12 TEL SSS 4141 O SAN NlCOLAS B. V/D VEEN ZEPPENFELDSTRAAT 14 TEL 584 4141 

SETAR awor cu MAS canal HD 

Treciendo mas variacion y mehora e experiencia di Cable Digital pa tur cliente 


SETARCable Services cadabiaha 
ta purba pa trece mas variacion 
y mehora e experiencia di Cable 
Digital pa tur cliente. Pa e motibo 
aki tambe SETAR ta contento di 
anuncia cu clientenan di Cable 
Digital por cuminsa mira canalnan 
nobo cu a keda introduci rib’e 
lineup. 

Entre nan a bin hopi canal High 
Definition (HD), p’asinapor ofrece 
un mihor experiencia di audio y 
imagen. Canalnan completamente 
nobo ta ESPN U, ESPN SEC, FOX 
Cinema, FOX Comedy, FOX 
Business News y Lifetime LA. 

ESPN U a keda lansa dia 4 di maart 
2005 y ta opera 24 ora pa dia 
transmitiendo mas di 650 evento 
“live” pa aña. E canal ta ofrece 
mas cu 1000 show original for 


di studio, cobertura di atletanan 
universitario y tambe e ta un canal 
extra pa transmiti programacion 
general di ESPN. 

ESPN SEC ta un canal cu hunto 
cu “South Eastern Conference” 
(SEC) ta transimiti y cubri mas 
di 1000 evento deportivo. Ta 
televisa aproximadamente 45 
wega di futbol americano SEC 
y mas di 100 wega di basketball 
cabayero, 60 wega di basketball 
damas, 75 wega di baseball, 
noticia deportivo y mas di 21 otro 
disciplina di deporte n’e parti sur 
di Merca (SEC). 

Fox Comedy ta un marca destina y 
dedica na comedia y animacion cu 
ta dirigi n’un publico mas hoben. 
E ta sede di e mihor concesion di 
comedia Americano c’un seyo di 


calidad FOX. E ta ofrece un gran 
variedad di produccion popular 
manera New Girl y Modern Family, 
te cu “Wilfred” y “Louie”. 

Fox Cinema ta ofrece e mihor 
seleccion di cine di Latino America 
como tambe cine international. 

Fox Business ta un canal di noticia 
financiero y negoshi dunando 
informacion en bibo pa medio 
di “Breaking News”, “Financial 
& Stock Market Update”, tips 
financiero y mas, cu tin impacto 
tanto riba “Main Street” y “Wall 
Street”. 

Lifetime LA ta forma parti di Life 
Time Entertainment Services cu ta 
conta cu programacion orienta y 
dirigi na hende muher of unda cu 
e hende muher tin e rol principal. 


Canalnan obtenibel awor tambe 
den HD ta entre otro Disney LA, E! 
Entertainment, Eurosport 1 & 2 y 
mucho mas. Sin lubida e canalnan 
hopi gusta pa nos clientenan NPO 
1, NPO 2, NPO 3 (antes NED 1, 
NED 2, NED 3) cu awor tambe ta 
obtenibel den HD. 

Si acaso cliente tin un DVR of un 
HD box pero no por wak e canalnan 
nobo den HD por tuma contacto cu 
SETAR. Probablemente lo mester 
cambia e box pasobra e no ta apto 
p’e formato nobo di HD. 

Lo por bishita cualkier Teleshop 
di SETAR of SETAR Store pa haci 
esaki of yama 525-1700 pa mas 
informacion. Bishitawww.setar. 
aw pa un bista riba tur e canalnan 
nobo cu a keda introduci y e 
cambionan den number di canal. 












AWEMainta Diahuebs, 06 Augustus 2015 


17 


E ultimo grupo di studiantenan 
a yega bon Hulanda 



DEN HAAG - Ayera diaranson 5 di augustus, a 
yega e di tres y ultimo grupo di studiante Hulanda. 
Tur e 85 studiantenan a yega bon cu vuelo 765 
di KLM. 

Na Schiphol un delegacion consistiendo di Minis- 
ter Plenipotenciario di ArubaAlfonso Boekhoudt, 
directora di Gabinete di Aruba Shandra John, 
functionarionan di Departamento di Enseñansa di 
Gabinete di Aruba, studiementor y miembronan 
di e POC (Plaatselijke Opvangcommissie) a ricibi 
e studiantenan. 

Minister Boekhoudt a encontra e studiantenan 
n’e gate y a acompañanan te cu nan a buscanan 
maleta. Asina el a tene un intercambio personal 
cu e studiantenan. 

E aña aki a scohe pa yama e studiantenan bon bini 
na Hulanda na un otro manera. No pa medio di un 
discurso na aeropuerto, pero den un video den e 
bus Minister Plenipotenciario Alfonso Boekhoudt 
a yama e studiantenan bon bini. 

Entre otro e mandatario a bisa cu nan a bin studia 
n’un pais cu otro custumber y idioma. Tambe el a 
menciona e retonan, sigur den e prome aña. 
Tambe e video ta contene un parti na unda direc- 
tora di Gabinete di Aruba Shandra John ta duna 
e studiantenan algun tips, manera pa nan ta cua- 
teloso pa firma contractnan di companianan cu ta 
acerca nan riba caya of via email. 

Alabes sra. John a bisa cu e studiantenan e aña 
aki a ricibi un suma grandi for di Aruba pa cubri 
gastonan pa un periodo largo y cu nan mester bai 
bon om cu nan budget. 

E prome aña e studiante ta ricibi guia di e studi- 
ementor, pero p’e resto di su estudio e ta cai bou 
di Gabinete di Aruba. 

Functionario di departamento di Enseñansa di 
Gabinete di Aruba Ivonne Navas den e video ta 
bisa e studiante pa like Facebook di Onderwi- 
jszaken unda nan por keda na altura di loke ta 
pasando. 

Tambe via di Facebook nan por haci un pregunta 
of duna nan comentarionan. Tambe un peticion 
na e studiantenan pa bishita e website Arubastu- 
dent.com pa informacion relevante tocante di 
nan aseguro. 

Na final di e video Minister Plenipotenciario Al- 
fonso Boekhoudt ta bisa cu e ta spera cu e infor- 
macion brinda lo contribui na exito di e estudio y 
cu e diploma na final ta un sentido di orguyo pa 
nan mes, nan famia, pero tambe pa Aruba. 

E grupo tabata consisti di studiantenan pa Am- 
sterdam, Rotterdam, Eindhoven, Breday Tilburg. 
Awe nan a participa na un programa di “opvang” 
obligatorio den nan ciudad di estudio y cu lo dura 
tres dia. 

Riba e website di Cas di Aruba www.arubahuis.nl 
tin un reportahe fotografico extenso di e yegada 
di tur e tres grupo di studiantenan. 

Resen Cellege a nembra Tice 
Crees ceme Decane Asecia nebe 

Su origen y experendo den maneho di economia y furismo fa hocie un confidofo odecuo p'e posicion oki 


E Arubiano Robertico Croes t’e decano asocia 
nobo pa administracion y finansas na UCF 
Rosen College of Hospitality and Manage- 
ment. Anteriormente, Tico Croes tabata presi- 
dente di Departamento di Turismo, Evento 
y Atraccion. Tambe e t’e director asocia di 
Dick Pope Sr. Institute for Tourism Studies na 

Rosen College. 

“Dr. Croes tabata un aset enorme pa Rosen 
College durante e añanan y mi tin confianza 
cu e lo ta hopi eficiente den su puesto nobo 
como decano asocia,” Abraham Pizam, Dean 




di Rosen College 
a bisa. 

“Su origen y exper- 
encia den maneho di 
economia y turismo ta 
hacie un cantidato ad- 
ecua p’e posicion aki 
na unda e lo traha 
^ cu facultad, staff y 

I administracion pa 

J segura cu Rosen 




College por continua lieder den educacion di 
hospitalidad.” 


Tico Croes a cum- 
insa traha na UCF 
na aña 2002. El 
a ricibi su docto- 
rado for di Univer- 
sity of Twente na 
Hulanda y su dis- 
ertacion a enfoca 
riba modelización 
cuantitativa di e 



demanda turfstico, desaroyo di turismo y 
invercion gubernamental. 

Su investigacion a wordo publica den varios 
publicacion manera: Annals of Tourism Re- 
search, Journal of Travel Research, Tourism 
Economics, and International Journal of 
Tourism Research, Tourism Management and 
International Journal of Hospitality Manage- 
ment, entre otro. 

Tambe el a fungi den conseho editorial den 
tres journals pa cuanan el a ricibi varios pre- 
mio academico. 

E campo di experencia di Tico 
Croes ta inclui aplicacionnan 
econometrico den hospitali- 
dad, analisis di demanda di 
turismo, impacto econom- 
ico di turismo, turismo 
sustenible y competitivo 
den analisis di desaroyo 
den turismo, desaroyo 
di turismo aplica pa 
alivia pobresa y de- 
saroyo turistico den 
islanan chikito y cu 
desaroyo. 

Su siguiente buki, 
Poverty Alleviation 
through Tourism De- 
velopment: A Compre- 
hensive and Integrated 
Approach, hunto cu su 
co-autor Manuel Rivera, 
ta plania pa sali den e 
ultimo kwartal di aña. 

E aña aki Departamento di Agricultura, Cria y Pesca 
un biaha mas ta uni n’e feria international equino 
mas grandi riba nos isla cual t’e popular “Interpaso” 
organisa dor di OCA. 


Pa di tres aña consecutivo Santa Rosa lo forma parti 
di Interpaso cu e 3er Competencia di Cabrito y Came 
unda cu lo brinda criadornan riba nos isla e opor- 
tunidad pa expone nan bestia na publico completo. 
Desde cu e prome Competencia di Cabrito y Carne 
a wordo introduci por a tuma nota di e entusiasmo 
y orguyo cu ta reina bou di e criadornan rond di nos 
isla pa cu nan bestianan cual tur ta ehemplarnan 
sumamente bunita y bon cuida. 


Durante e competencianan aki lo tin hueznan local 
como international, kendenan tin e tarea dificil pa 
scoge e ganadoman for di 4 categoria cual ta; cabrito 
crioyo, carne crioyo, cabrito di raza y carne di raza. 
P’e aña aki ya hopi criador a cuminsa selecta y pre- 
para nan mihor bestianan pa cu e competencia aki 
unda cu ta spera di mira nombernan grandi manera 
t’e bestianan di Butucu Ranch, JC Ranch, Criadero 
Don Marco, Cunucu di Mama y Villa Floralina. 
Banda di e criaderonan aki tambe por a tuma nota 
di algun participante nobo, kende ta bin cu deter- 
minacion pa hiba e premio mayor demostrando cu 
e amor pa cria di bestia riba nos isla ta sigui crece 
tur aña. 


Mirando e interes grandi den e compe- 
tencia aki, Santa Rosa kier invita tur 
participante y esnan cu tin interes pa 
participa pa cu un reunion informativo 
cu lo tuma lugar riba diarazon dia 12 
di augustus for di 6or te cu 8or di atardi 

Floralina unda 
lo repasa tur 
regla pa cu 
participa- 
cion, duna 
e oportun- 
idad na tur 
presente pa 
sera conocir cu area 
y registra pa cu e compe- 
tencia. 

Santa Rosa hunto cu Villa 
Floralina ta den pre- 
paracion pa In- 
terpaso 2015 
hunto cu e 3er 
Competencia di 
Cabrito y Carne 
cual ta priminti di ta 
mas grandi cu e añanan 
anterior. 

Pa mas informacion tocante e 
reunion aki por tuma contacto cu 
Ludwig Rasmijn na 585 8102. 


na Villa 


"3er Competencia di 
Cabrito y Carne co reonion 

informativo y registracion 

E Showcase Final di Art Rules Aruba 6 a produci un spectaculo tre- 
mendo di 4 ora cual a cuminsa cu un presentacion en bibo di DJ, pre- 
sentacionnan teatral, poesia, musica, y a culmina cu un produccion di 
baile combina cu media creativo, fotografia, y aumenta p’e creacionnan 
di e studiantenan di arte culinario. 

Mas di 100 hoben local a participa den e Master Edition di Art Rules 
Aruba 6 e aña aki, produci p’e rumannan morocho Ira & Ayra Kip di 
Pancake Gallery Foundation. Nan a experiencia dos siman intensivo 
di tayernan den varios disciplina manera Skirbimento Creativo, Media 
Creativo, Baile, Teatro, Musica & Presentacion, DJy Arte Culinario. 
Art Rules Aruba a gradici mayor y e sponsornan di e sector priva, 
encabesa pa RBC Royal Bank, pa nan contribucionnan cu a permiti e 
muchanan pa habri nan halanan artistico y practica expresion personal, 
creatividad y busca nan mesun voz. 



Den e auditorium improvisa completamente yen na Wilhelminastraat, 
den e annex di e Rietveld Art Academy, e publico a gosa di un serie di 
presentacion inteligente y sorprendentemente profundo y conmove- 
dor, duna pa studiantenan anima y exita, orguyoso di nan aventura 
creativo comparti. 

Un pabien ta bay n’e ekipo di maestronan internacional y local, ken- 
denan cu hopi talento a desaroya Aruba su hobennan talentoso y a 
inspira nan pa subi pa un nivel impresionante di originalidad y pro- 
fesionalismo. 

Na nomber di e Pancake Gallery Foundation, un danki ta bay na 
tur sponsor generoso cu a haci e dos simannan fantastico posible, 
plantando y sembrando e simiñanan artistico den e curasonnan di tur 
esnan cu a participa. 

Sinta 

riba 

stupi 

dilanti 

cas 

Pa: Rolond W. 
Peterson. 

Nos a pleita, 
bo a pushami, 
bo a dalmi y 
bo a chokami, 
Dilanti cas mi a 
cay 

Bo a lagami sinta 
riba stupi 
Bo a drenta auto 
yabay 

Bo a grita cu bo 
no ta bin cas mas 
Henter anochi 
mi a yora riba 
stupi 

y ora solo a sali 
y mi a sigura cu 
bo 

no ta bolbe cas 
mas 

Mi a grita 
bo nomber: 
Maximas 
Cerca bo mi kier 
ta na cas 
Polis a bisami 
c’un auto cu bo 
number riba dje 
a accidenta 
y e chauffeur a 
muri 

Ay Maximas bin 
cas 

Nos no ta pleita 
nunca mas 



Cu bo voto Arubo por logro gona 


Inslructora ceneci di 
Zumba Rese-Ann 
Ruiz cu chens 
pa baila cu 
Ricky Martin na 
Las Vegas 


E instmctora di Zumba Ambiano Rose-Ann Ruiz tin e oportuni- 
dad pa baila cu Ricky Martin na Las Vegas dia 15 di september 
na su opening concert One World Tour. Cu ayudo di bo voto Aruba 
por logra gana entre mas di miles di instructornan participante rond 
di mundo. 



Aruba por ta chikito pero grandi di curazon y orguyoso di apoya 
su hendenan den tur ramo. Ban Aruba y vota pa Rose-Ann 
representa Aruba hunto cu Ricky Martin riba stage. 


Actualmente Rose-Ann ta na di tres lugar caba, pero cu bo ayudo e 
por yega na prome lugar. Simplemente subi riba su facebook page 
Arubazumba Noord of Arubazumba Fitness pa haya e detayes con pa 
vota. http://zlife.zumba.com/video entrv/rose-ann-ruiz/ y click riba 
“Like to Vote” y asina bo ta vota pa Rose-Ann. 








Seleccion Nacional 
di Aruba batayandO'^ 
den e grandinan 
di Sur America la 
gana Argenlina 5-0 


SELECCION Nacional di Softball di Aruba ta den pleno 
campeonato Sur Americano organisa pa CONSURSA cu 
t’e Confederacion Sur Americana. 

Aruba despues di a gana un medaya di plata na Bahamas 
na maart ultimo den un campeonato entre islanan a 
sigui train preparando p’e campeonato di CONSURSA. 
Vision di Aruba Softball Bond ta pa mantene su selec- 
cion den practica competiendo den region dunando nos 
bateadornan turnonan di calidad contra bon pitcheman 
den region pa trata na clasifica na 2017 pa drenta Juegos 
Centro Americano y del Caribe cu lo tuma lugar juli 2018 
na Baranquilla, Colombia. 

Aunke cu tiki recurso ASB ta trahando duro pa purba 
logra su meta. Aruba lo hunga un total di 10 wega du- 
rante e campeonato aki cual ta tuma lugar na Bogota, 
Colombia. 

Pues casi tur dia double header unda sigur e muchanan 
lo haya suficiente wega pa desaroya. Panama a gana 
Aruba 4-1 riba e prome dia. 

Un partido cu tabata 0-0 te den 5 inning completo. 
Panama ta rally pa 4 careda den bom di 6 y Aruba ta 
anota un careda den di 7 inning. 

Mesun anochi Aruba a topa Argentina cu ta un equipo 
hopi fuerte. Tempran Aruba ta pica riba 1-0 y ta amplia 
den 4 inning 2-0. 



Den 6 inning Aruba ta rally cu hitnan di Eldrick Dijkhoff, 
Franco Wouters y doblete impuhador di Dijendrick Croes 
pa seya Aruba su prome victoria 5-0 riba Argentina. 
Franco Wouters a bay di 4-3, Gilward Wester 1-1, El- 
drick Dijkhoff 3-2, Dijendrick Croes 3-2 cu 2 doblete 
den clutch. 

Campeonato ta jong ainda y tin hopi wega nos dilanti. 
E campeonato aki sigur lo sirbi Aruba pa sigui desaroya 
su nivel y bateadornan keda custumbra y adapta na 
velocidadnan halto cu hopi movemento di bala. Aruba 
den desaroyo pa competi den region. 



V X. 

Temblor cu intensidad 99 a sula Madiki na 
^^Domino Square Garden'' na Kudawecha 



DIASABRA ultimo, n’e conosido “Square Garden” di domino, esta 
99 Bar & Restaurant na Kudawecha, tabatin un knockout di domino 
cu lo drenta historia como “e temblor cu intensidad 99”. 

Han San, e chines c’un mision sagrado di Gobierno di China pa bin 
tuma les di domino crioyo na Aruba, a bolbe organisa un di su famoso 
knockout nan, cu e biaha aki a surpasa tur expectativa. E conosido 
“Hustler” di Madiki a kere cu e biaha aki nan lo haya tera moli pa planta, 
pan grandi pa kauw, pero Han a prepara un weso durisimo, y na final 
a resulta cu Madiki a morde mas cu nan por guli. 

E liedernan den pasa seña prosidente di Playa Pabou a kere cu nan a 
bin duna un workshop den triki di domino, pero nan no a conta cu e 
astusia di “Dokter Han” hunto cu su “Capo di tutti Capi” Don Chicho 
Erasmus, ni tampoco di Nai “Caba Co’!” Rasmijn cu su patna Dr. Croes, 
ni tampoco di e “right hook” di “Kid Calabas” hunto cu e rapides di e 
magnate di “Big River”, y mucho menos di e “inocensia” di e dos da- 
manan cu cabei blanco. 

Na cuminsamento caba cos tabata mustra di no ta bay di e fasil ey ora 
prome ronde a pasa y Madiki tabata gana cu “solamente” 11-8. 
Gruñamento por a wordo tendi den “wandelgang” di headquarter di 
Madiki, ya cu cos un ta moviendo manera desea y ta parse cu tin algo 
ta “jam” e transmitter nan di seña. 

Di dos rondo ta cuminsa intensivamente y na mesa uno por a sinti e 
prome trilling nan di tera ora e trabuconan di Team Buddha a cuminsa 
alcansa Team Madiki, kendenan a cuminsa sinti rosea cayente den nan 
nek. Dado momento emocion nan ta bay laira ora cu tension ta bay 
halto pasobra Team Buddha a tabla e wega na 13 -13. 

“Ban mira Madiki” tabata e grito nan desepera di fanaticada di Madiki, 
kendenan ta mira cu ansha con maner’un pitbull Team Buddha un kier 


laga los pa caba. E bataya ta sigui tranka cu empate tras di empate. 
Manera Madiki bay un punta dilanti, Buddha ta counter cu’n punta 
na fabor. 

Dado momento ta parse cu’n tin oxygeno mas den 99 Bar & Restaurant 
ora cu e lucha sensacionalmente ta wordo empata na 18 -18, danki na 
un duo “batacaso” cu Han ta manda bay forno. 

Madiki ta pika dilanti cu 19 -18. Madiki ta pika un biaha mas dilanti cu 
20-18. Gargantanan di Madiki ta bira heers di grita “Baaaan miiiiraaa 
Maaaadikiiiiiilll”, pero Buddha ta sorprende y ta corta bentaha na 
19-201! 

E duo di dama cu cabey blanco di Buddha ta bay baño hunto, ya cu 
nan a haya un “orina planea”. Team Buddha ta sorpresa y ta empata na 
20 - 20, mientras cu e dos dama nan cu cabey blanco di Buddha parse 
tin un “ronde tafel conferentie” di mas cu mei ora den baño, poniendo 
nan wega “on hold”! 

Un suspenso y tension enorme den un y tur presente, pero por ultimo, 
cu’n grito cu por pone cualkier actor di cine erotico su cara na ber- 
guensa, Don Chicho ta grita “E LAAA BAAAAY!!!!”. 

E vloer ta tembla cu intesidad 99 bou euforia di fanaticada di Team 
Buddha. Fiesta grandi bou integrantenan y fanaticada di Buddha, 
mientras cu algun miembro di Madiki ta cana desorienta rond manera 
yuwana cu nan a caba di rosa su mondi. 

Han un ta perde pa gana y mes ora ta treat un y tur cu’n paar di shot 
excelente di Old Parr Tribute patronisa door di nada menos cu Romar 
Trading. 

Un biaha Han ta gradesi Team Madiki pa nan participacion, su fiel cli- 
entenan cu a sa di saca cara di Buddha, y tambe claro di Romar Trading 
kende semper ta duna excelente cooperacion pa organisa e eventonan 
aki den “Domino Square Garden” na Kudawecha. 

FC San Nicolas Division Honor ta inicia training 

Tur hungador ta wordo pidi pa asisti p'asina nos cuminsa prepara p'e seguiente compeonato 


G>es n itl I u st(GQ m'ela h dim 

Bouiiiafer' 


Qs)g^<SI!Q€Iil^©lBQy 


FC San Nicolaas 
Aruba 



DIRECTIVA di FC San Nicolas ta informa cu 
training lo cuminsa bek diahuebs awor. Nos 
ta spera tur hungador pa asisti na training sin 
falta, p’asina nos cuminsa prepara p’e segui- 
ente compeonato. 

Cu esaki tambe nos ta haci un invitacion na 
otro hungadornan cu por ta interesa pa join 
nos y hunga cu nos equipo di Division Honor. 
Por pasa ora di training pa registra y mas in- 
formacion. Training lo cuminsa diahuebs dia 
6 augustus awor, na Joe Laviest Sport Park 
7:00pm. Por fabor yega na ora pa nos cuimina 
na ora y caba na ora. 

Tambe nos ta informa cu nos ta den proceso 
pa lanta bek e equiponan di Juniors (mucha 


homber) y Damas. Registracion ta habri awor 
y por tuma contacto cu directiva di FC San 
Nicolas pa mas informacion y pa ki dia train- 
ing lo cuminsa. 

Esan cu sa, sa cu FC San Nicolas semper ta 
traha duro y cu hopi esfuerso a tuma lugar pa 
pone un equipo di San Nicolas den Division 
Honor di nos futbal di Aruba. E no tabata facil y 
p’e motibo ey semper nos lo ta hopi agradicido 
p’esan sc semper a kere den e lucha. 

Nos hungadornan cu tabata cu nos foi chikito, 
te awor nan a bira grandi, nan sa di e lucha, y 
pa esan cu a join nos na caminda a yuda nos, 
hopi danki na boso tur. Sin boso nunca nos lo 
no a yega asina leu. Pero ainda falta. 


Nos ta gradici tur esan, nos fiel hungadornan, 
coachnan, sostenedornan y fanaticonan y 
nos recorda boso cu nos tur hunto ta FC San 
Nicolas. 

FC San Nicolas ainda falta sponsornan pa nos 
ekipo. Semper nos lo ta hopi agradici pa cual 
kier yudansa nos ta haña pa nos hungadornan 
y ekipo. Comerciantenan cu ta interesa pa 
sponsor y/o )mda un di ekipo, por fabor tuma 
contacto cu nos (emaih fcsannicolaasCSgmail. 
com) . 

FC San Nicolaas ta hopi orguyoso di ta repre- 
sentando e districto di San Nicolas, nos esfuer- 
sonan ta duna hopi hobennan e opertunidad pa 
practica e deporte di futbal den un ambiente 
hopi positivo y sano. 

Nunca nos, FC San Nicolas, a sinta cu man 
crusa y warda otro pa bin yuda nos, semper 
nos ta cuminsa pa yuda nos mes. Cu nos mes 
fundraising. Cu esaki nos ta informa cu nos 
lo tin un Food Sale, di Nasi y Bami dia 29 di 
august. Den e proximo dianan lo duna mas 
informacion di esaki. 


Bisiña la conecta 
su beerput riba 
esun di su bisiña 
clandeslinamente 


POLIS a bay diamars 14.53, na un cas na Pos Abou 
unda un habitante e constata cu su bisiña a conecta 
su awa di tubo di beerput riba esun di su bisiña. 
N’e cas e muher P. ta bisa cu e ta doño di e cas y pa 
e tin problema cu e beerput di su cas cu cada dos 
pa 5 dia e ta ful yen. 

E ta sospecha cu e bisiña tin su beerput conecta 
riba esun di dje. P. ta bisa cu e ultimo tempo tin 
gruponan di Venezolano ta huur e cas. 

Ora cu el a bay controla y habri e beerput, el a mira 
e tubo ta sali bay di su beerput p’e cas di e bisiña. 
El a bay papia cu e bisiña, pero cada biaha e ta 
drenta auto y bay. Polis a bay n’e cas y ta haya 
turista den e cas. 

Nan no tabata sa e number di celular di e doño. 
Polis a pone nan na altura di e situacion y a bisa cu 
e tubo lo wordo kita y P. no ta responsabel locual 
pasa despues den e cas. 


Mas problema cu gang 
di Sabana Basora Noord 

DIFERENTE patruya a bay diamars 23.30, hunto cu Hefe di Polis na turno n’e 
cas Sabana Basora 80, unda hobennan ta haciendo desorden y ta stroba trankilidad 
di e bisiñanan. 

Ya den oranan di atardi caba diferente patruya policial a bay, pero e hobennan 
tabata reuni den e cura di e cas. 

Polis a papia cu nan, pero nan no ta sigui ordo di Polis. Riba ordo di Sub Inspector 
y Hefe di Polis na warda, a rondona e cas y a pidi presencia di Fiscal Auxiliar. 

Den e caya tabatin masha hopi hoben y otro personanan y nan a wordo debidam- 
ente gescual y manda for di e sitio. 

E habitante di e cas tambe a wordo gescual y a pone na haltura di e consecuencia 
di locual cu e ta haci. Polis a bisa nan cu nan no ta tolera mas locual cu nan ta haci. 
Despues cos a trankilisa den e caya. 


i5 


Llke Us On 


wwwiacebook.coin/AWEMainta 


.visit our website 


www.AWEMainta.com 

Conlribucion di Museo Arqueologico Nacional Aruba 
inclui den e plalaforma virlual di Nacionnan Uni 


UN articulo tocante educacion, investigacion y recreacion den museonan, 
skirbi pa Arminda (Vivi) Franken Ruiz, encarga cu maneho di Museo Ar- 
queologico Nacional Aruba (MANA) y arquitecto Jose Linares (Cuba), a 
ser inclui rib’e website www.worldwewant2015.org . 

E website su meta ta pa stimula combersacion na nivel mundial riba 
diferente topico cu Nacionnan Uni lo mester inclui den nan ‘agenda post- 
2015’. Bou e rubrica di ‘cultura y desaroyo’ a inclui e articulo cu ta ilustra 
e meta educativo, recreativo y di investigacion di MANA en particular y 
di museonan en general. 






E articulo aki orginalmente a ser publica den e serie di publicacionnan di 
UNESCO dedica na cultura y desaroyo na 2012. Riba invitacion di UNESCO 
Aruba sra. Franken Ruiz e tempo ey, a duna un presentacion na Havana, 
Cuba den un conferencia y tayer, cu tabatin como topico e “transformacion 
di edificionannan historico den un museo”. E articulo ta un resultado di 
e presentacion. 

E publicacion number 8 di UNESCO den e serie ‘Culture and Development’ 
na 2012, tabata conta cu 10 articulo. Di esakinan a inclui 3 rib’e website 
menciona. E otro dosnan ta di Fernando Brugman (Hulanda) di Oficina 
Regional di UNESCO na Cuba y di Sachi Hernandez (Cuba), curadora 
internacional. 

E articulo y demas material presenta pa sra. Franken Ruiz durante e 
conferencia na Havana, a ser usa hunto cu contribucion di 138 instancia 
y profesionalnan mas, pa formula e ‘post-2015 Dialogues on Culture and 
Development’ di UNESCO. 

E documento aki a ser presenta na Maart 2015 na Nacionnan Uni door di 
Sra. Irina Bokova, Directora di UNESCO. 

E idea ta pa esaki ser incorpora den e agenda ‘post-2015’ di Nacionnan Uni. 
Museo Arqueologico a contribui riba tereno di ‘culture and education’. 
Esnan interesa por accede e articulo menciona usando e link https:// 
www.worldwewant2015.org/node/459954 y e ‘post-2015 
Dialogues on Culture and Development’ por haya den 
e archivo digital di UNESCO. 


J 

Koningin Wilhelmina Fonds Aruba 
fa presenfa su Campaña di concienfisacion 

Ban Preveni Cancer Hunlo 


DIARANSON mainta 
vocero di Koningin Wil- 
helmina Fonds Aruba Le- 
licia Tromp a presenta 
e campaña di concienti- 
sacion ‘Ban preveni Can- 
cer Hunto’. Prevencion y 
concientisacion ta hopi 
importante den e lucha 
contra cancer. 

Hopi di nos sa caba cu 
humamento t’un factor 
di riesgo pa haya cancer. 
E decision pa no huma of 
pa stop di haci esaki, ta un 
paso hopi importante pa 
prevencion di cancer. Pero 
tin hopi mas cu nos por 
haci pa reduci e posibili- 


dad pa haya cancer. 
Expertonan ta calcula cu 
mas of menos un tercera 
parti di e casonan di cancer 
mas comun na paisnan oci- 
dental por wordo preveni 
dor di 3 aspecto: 

Mantene un peso salu- 
dabel 

Ora ta trata di cancer de- 
safortunadamente no tin 
garantia, pero dor di biba 
saludabel nos ta reduci e 
posibilidad pa haya can- 
cer. Mantene un peso salu- 
dabel ta un di e medidanan 
mas importante cu nos 
por tuma pa prevencion 
di cancer. Peso saludabel. 


movecion y come salu- 
dabel ta cuminsa for di 
chikito. Mester tuma ac- 
cion for di trempan pa no 
duna cancer un chens. 

Move mas 

Actividad fisico ta reduci 
e posibilidad pa haya can- 
cer. No solamente ta im- 
portante pa nos haci eher- 
cicio regularmente, pero 
tambe pa limita e cantidad 
di tempo cu nos ta pasa ha- 
ciendo actividadnan sinta. 

Come saludabel 

Door di come saludabel 
nos por reduci e posibili- 
dad pa haya cancer. Kico 



ta un alimentacion salu- 
dabel? 

Come hopi berdura, fruta, 
producto di grano integral 
y varia den esakinan mas 
hopi posibel. Limita come- 
mento di cuminda cu hopi 
caloria, y bebemento di 
bebida cu hopi sucu. 
Limita comemento di carni 
cora, y evita di come carni 


procesa. Come menos salo. 
No confia solamente su- 
plementonan di por ehem- 
pel vitamina, pa proteha 
contra cancer 
No bebe alcohol, of limita 
esaki. 

Esaki ta e tres aspectonan 
cu Koningin Wilhelmina 
Fonds lo enfoca riba dje e 
lunanan nos dilanti. 


KWF Aruba den Colaboracion cu Wereld kanker Onderzoek Fonds 


LELICIA Tromp, vocero di Kon- 
ingon Wilhelmina Fonds Aruba a 
menciona cu e campaña ‘Ban Preveni 
Cancer Hunto’ ta un colaboracion 
estrecho cu Wereld Kanker Onder- 
zoek Fonds. Wereld Kanker Onder- 
zoek Fonds, estableci desde 1994 
na Amsterdam, Hulanda, ta sondea 
continuamente e relacion entre 
cuminda, nutricion, actividad fisico, 
peso y e posibilidad pa haya cancer. 
Den colaboracion cu otro, KWF 
Araba y Wereld Kanker Onderzoek 
Fonds ta traduci e resultadonan di 
estudionan cientifico den informa- 
cion practico pa asina yuda e publico 
di Araba pa reduci e posibilidad pa 
haya cancer. 

Den esaki nos ta traha estrecha- 
mente cu Germund Daal, kende ta 
un Arabiano y ta e vocero di Wereld 
Kanker Onderzoek Fonds. E ta yuda 
KWF Araba p’asina nos por haya e 
informacionnan mas recien riba tur 
loke ta cancer y con pa preveni esaki. 

Un peso saludabel, movecion y come 


saludabel no solamente ta importante 
den e parti preventivo pero tambe 
estudionan cientifico ta mustra c’un 
estilo di bida saludabel ta hopi im- 
portante p’e sobreviviente di cancer 
tambe. 

Durante e campaña nos lo enfoca 
tambe riba personanan cu a caba cu 
e tratamento contra cancer y cu a 
recupera di esaki. Come saludabel, 
ehercicio regular y un peso saludabel 
ta yuda e sobreviviente di cancer 
preveni pa haya cancer atrobe. 
KWF Aruba lo ta dunando infor- 
macion tur siman via medionan di 
comunicacion manera corant, web- 
sitenan, television, radio y tambe nos 
a scohe e biaha aki pa concientisa via 
billboards, LED screens y tambe riba 
bus di Arabus. 

Nos lo bai tin stickernan tambe cu 
mensahenan positivo, cu nos lo ta 
partiendo na diferente localidad pero 
esaki nos lo informa via medionan 
di comunicacion con y ki dia lo por 
haya esaki. 

Di e forma aki KWF Aruba ta purba 


di laga tur hende pensa sikiera un 
rato kico ta cancer y con por pre- 
veni esaki. Tambe por haya tur 
informacion riba nos website www. 
koninginwilhelminafonds. com y 

nos Facebookpage Koningin Wil- 
helmina Fonds Aruba. 

Riba esakinan lo por nota tambe 
cu Koningin Wilhelmina Fonds tin 
awor un look nobo cu ta ensera 
e.o. un logo nobo. 

No por keda sin menciona person- 
anan clave den e campaña aki cual 


ta David Wever di Wever Studios 
y Roberto Velasquez kendenan 
a yuda nos tremendamente cu e 
parti visual, esta tur e posternan, 
stickernan, e spotnan, tambe e 
website a wordo traha door di nan 
y KWF Aruba ta hopi contento cu 
e resultado. 

Tambe dimes Wereld Kanker 
Onderzoek Fonds na Amsterdam, 
cu a duna nos hopi informacion cu 
e datonan di mas recien di estudio- 
nan haci tur rond mundo. 

Xpresa bo mes 

Áctitud di gremionan ta mustra cu nan no kier acepta 
cu nan tin “mea culpa" den situacion desastroso 

cu nos pais ta pasando aden, y cu nan ta acepta loke Gobierno impone riba pueblo 

Po: Candelario A. S. D. Wever 


EXACTAMENTE un luna pasa UPP a mustra 
cu den e comedia divina cu yama “Kat en Muis 
spel” cu ta wordo hunga aki na Aruba, tanto 
Gobierno, Parlamento y gremionan parce di 
no ta importa nan kico mas e pueblo tin cu 
sufri na man di e medidanan cu sea ya a wordo 
implementa, of cu lo bay wordo implementa. 
Mientras cu e.o. UPP a pidi tanto Parlamento 
como Gobierno pa temporisa e.o. e proyec- 
tonan PPP, nos por mira cu e wega a sigui, unda 
cu tur ta papia riba e topico, pero tur ta purba 
di schuif esaki for di su tayo. Pues un wega di 
“tira piedra, sconde man”. 

Kico t’e caso? Todo por todo nos por mira cu 
tog ta bay bin cu e “Green Corridor”. Nos por 
mira caba cuanto “green” a wordo sacrifica riba 
e trayecto, mientras cu, cu gran satisfaccion 
Minister Benny Sevinger ta bay Merca pa ta 
co-firmante di e prestamo, unda hopi “green” 
ta wordo presta, pa “friends and more” bay 
gana placa na gran escala. 

Y kico nos por wak; cu binimento di e proyecto 
aki, Gobierno y algun Minister ta haya mas cu 
hustifica pa introduci e “bank transaction tax” 
p’asina por cumpli cu pago di e proyectonan. 

Pues awor e peso ta bay cay riba pueblo atrobe, 
unda cu e “tax” aki lo mester bay chica e poco 
“green” cu ta resta den cartera, pa cumpli cu 
deseo di un Minister-President fracasa. Kier- 
men awor t’e pueblo tin di bay paga e cuenta 
“green”, te bira berde di paga esaki. 

Di un banda nos por mira cu na nivel di Gobi- 
erno, ningun no ta sali afor y duna cara. 

Mike Eman ta keda silencioso, y ora di puntr’e, 
e ta cuminsa cu e storia di “green”, “sostenibi- 
lidad”, “Aruba di 5 strea”, apertura economico 
pa p’ariba di brug, etc. 

Pero e no ta papia di e masacre cu e ta causando 
den e cartera di e pueblo humilde. 

Ora di puntra Angel Bermudez, e ta bay mas 
den un retorica di un topico den studio, y cu 
t’e “bank transaction tax” aki ta un di posibi- 


lidadnan. 

Tambe e ta referi na Ministerio di Economia, 
unda cu e ta bisa cu e “tax” aki no ta un “tax” 
pa crea fondo pa Gobierno cubri su gastonan, 
sino mas bien un instrumento economico pa 
stimula economia. P’esey e ta referi mas bien 
na Mike de Meza. 

E ultimo tampoco no ta splica mucho, pero 
mas bien ta bisa cu ta un fondo pa mehora 
nos infrastructura p’asina stimula desaroyo 
economico. Pero un plan economico pa pariba 
nos no por wak ainda. 

Benny Sevinger t’e ultimo gobernante cu a 
bin ta trata di hustifica e “tax” aki, pasobra e 
debe cu Deutsche Bank ta mas importante cu e 
buraco financiero cu el a hinca e pueblo aden. 
E t’esun cu a bisa tambe cu apesar ta algo cu ta 
den estudio, pero lo por bin cu “transfer levy 
tax” di 0.5%, pasobra e sistema di “toll” lo no 
funciona (lesa bon: Cu lo no haya e placa su- 
ficiente pa cubri e proyecto). 

Awor ta bay cobra esnan cu lo no pasa riba e 
caminda ey, esun cu no tin ni medio di trans- 
portacion, un “ bank transaction levy”. 

Comosifuera ta poco, nos ta haya nos gremi- 
onan cu un actitud cu ta laga hopi di desea, sea 
dor di nan silencio y di no admiti “mea culpa”, 
of di habri boca y papia disparate pa mustra cu 
Aruba ta bira mas caro cada bes asina, pero cu 
nan no por haci nada. 

Asina nos por a tuma nota di entre otro sr. 
Pierre Rafini di Asociacion di Banco, unda e 
ta bisa cu e “bank transaction tax” no tin nada 
positivo, y cu e ta bay tin consecuencianan 
severo pa nos pueblo y industria bankero. 
Pero tambe e ta bisa cu el a tende di dje, pero 
cu no tin nada concreto ainda, y cu nan como 
asociacion no a wordo poni na haltura ainda, 
y cu no tin ningun tipo di discusion andando. 

UPP kier puntra, despues cu Kamer tambe 
tabata critico riba esaki, kico e gremionan 
ta warda pa yama Gobierno den un famoso 
“Dialogo Social” pa discuti esaki y tur e otro 


medidanan? 

Of awor nan no kier bay mesa, pasobra Go- 
bierno lo mustra nan cu ta nan mes a firma 
acuerdonan cu Gobierno a pone bou di nan 
nanishi? 

Tambe tin otro gremionan cu ta hunga e wega 
di avestruz dor di hinca cabes den tera y sera 
boca, keda “muisstil” pa ningun hende no 
ripara cu nan tambe ta culpabel. 

Sikiera e decencia e gremionan aki, cu den 
pasado a firma cu Gobierno, por tin di pidi 
pueblo disculpa cu nan a comete un eror di 
duna Mike Eman carta blanca pa caba cu e 
pueblo aki. 

Di berdad Mike Eman ta stima e homber comun 
p’asina e por multiplica nan. Sindicatonan cu 
mester sali na vanguardia di e homber humilde 
parce di no kier habri boca. 

YParlamento???? Nan ta den keiromento. Nan 
ta den reces, y mientrastanto nan ta wordo in- 
strui pa papia bunita y cu defensa fofo, manera 
un educadora sinta den Parlamento a bay asina 
leu di bisa cu “Mas debe cu Aruba tin, e ta mi- 
hor pa e pais su desaroyo”. 

Ki berguenza y ki bofta den cara di pueblo! 
Asina aki nos por mira con ta tratando cu asun- 
tonan serio di un pais. Pueblo mester por para 
pa stop cu mas deroche di placa. 

Pueblo mester exigi cu si tin di paga mes, e Go- 
bierno aki no t’esun cu tin di sigui maneha nos 
fondonan publico, y cu no mester bin mas me- 
dida, sino bahamento di gastonan inecesario. 
UPP ta mira cu despues di hinca e pueblo den 
un debacle financiero nunca bisto, e trabao p’e 
Gobierno cu mester bay ruim op de boel, lo ta 
hopi dificil. 

P’esey UPP ta urgi tambe pa den e cuadro ey 
bin cu un Gobierno di transicion y cu ta di 
expertonan, definiendo e cuadro financiero 
pa nos pais p’e añanan nos dilanti, hunto cu 
otro medidanan cu ta mara man di e politico. 
Hunto cune lo mester entama un investigacion 
riba proyecto y manehonan cu e Gobierno aki 
a bin ta hiba. 

Xpresa bo mes 

Asombro y disgusto 

Po: Hugo Kock 


PA medio di e Xpresa bo mes aki, mi ta trece mi 
asombro y disgusto dilanti tocante e manera cu 
un hende cu ta ricibi “bijstand” ta wordo trata. 
Mi ta al tanto di un mama jong cu tin 2 baby 
di un aña (morocho). E mama aki ta bay ainda 
avond-MAVO y ta cabando su skol. 

E tabata ricibiendo un «bijstand» pa yuda su 
mes y e criaturanan. Directie Sociale Zaken, 
cu ta duna e «bijstand» ta exigi p’e mama aki 
bay traha. 

E mama a y ta solicita diferente caminda, pero 
no ta haya ningun contesta, ni por escrito, ni 
verbal. Ni tampoco e ta wordo yama pa un 
entrevista. 


Kico Departamento (Directie Sociale Zaken) ta 
haci? E ta kita sin mas e «bijstand» di e mama 
y e yiunan aki sin puntra nada, ni haci un in- 
vestigacion of yama e mama pa un splicacion, 
locual no ta husto, pasobra e mama a haci su 
best pa haya un trabao, maske ta temporario 
of un «deeltijd arbeid». 

Ta conoci cu e empresanan ya tin un candidato 
of un empleado (stranhero) caba den servicio 
of pending cu mester renoba su permiso di 
trabou, pero nan ta obliga di pone un aviso den 
corant, pero ya nan decision ta tuma caba. No 
tin control di nos departamentonan riba nan. 
Nan por 


haci y deshaci sin ningun repercucion. 

Podise por forza nan di duna un contesta y mo- 
tibo/razon riba un solicitud cu a wordo rechasa 
of no a haya contesta dentro di un periodo 
stipula, si pidi e personanan cu tin of tabatin un 
«bijstand» pa manda un copia di nan solicitud 
pa Directie Sociale Zaken, Dept. di Progreso 
Laboral y Directie Arbeid en Onderzoek. 

E ora nan ta na altura cu e solicitud ta haci y 
e dunador di trabou mester responde na nan. 
Ta increibel cu e mama y e yiunan ta wordo 
castiga, pasobra nan no a haya contesta riba 
nan solicitud. 

Danki pa a lesa mi Xpresa bo mes. 


Fundacion C.R.A.F.T. contento cu apertura di galeria Cosecha 

"Un palabra mi tin, Aleluya!" 

Segun Vicky Arens 


DURANTE apertura di Cosecha situa na Zoutmanstraat, Presidente 
di Fundacion C.R.A.F.T., Vicky Arens, a habri su discurso expresando 
e entusiasmo di a mira un vision bira realidad. Un vision cu a inicia 
for di aña 2012. A dedica henter un aña n’e seyo di “Made in Aruba” 
perfeccionando e proceduranan, pa yega awe na apertura di e galeria 
Cosecha. 

C.R.A.F.T. ta un fundacion non-profit p’asina e artesanonan por haya 
mayoria parti di benta di nan productonan. Sra. Arens ta sigui bisa: “Ta 
aprecia e vision di durabilidad cu tabatin di 2012 te cu awor, unda e 
proyecto a continua bou di dos gobernacion.” 

A gradici Minister di Infrastructura, sr. Benny Sevinger, pa un joya di 
Monumento, Minister di Cultura, sr. Otmar Oduber kende a keda kere 
den e vision, y tambe sr. Jossy Figaroa di APA cu a percura pa sosten 
financiero. 

C.R.A.F.T. ta nifica Centro pa Reenforsa Artesania y Forma Talento, 
cu ta mas profundo cu percura pa benta di artesania. Vicky Arens ta 
menciona cu lo percura pa mas tayer y programanan di intercambio 
entre artesanonan local como internacional. Dentro di poco lo tin 
un espacio pa tayernan cu fundacion C.R.A.F.T. lo kier habri na San 
Nicolas, unda e artesanonan cu no tin un area adecua pa por traha lo 
por tin un area di trabou, unda publico lo por sera conoci cu nan y cu 
nan manera di traha. 


E Presidente di C.R.A.F.T. ta sigui bisa: “Nos kier mira un empuhe 
den obra di man. Awendia hopi ta ocupa cu digitalismo y ta lubida 
obranan di man. Nos tin un grupo hopi grandi na Aruba cu lo aprecia 
e reconocemento y balor den locual nan ta bon den dje.” A gradici tur 
e artesanonan pa nan empeño den e proyecto aki. Awor artesanonan 
tin un galeria den Zoutmanstraat pa expone nan productonan cual ya 
caba ta obtenibel y na benta den Cosecha. 


I 

“Mi curason ta contento, mi alma ta canta gloria y mi curpa ta sosega cu confianza” Salmo 16 


Cu hopi tristeza pero conforme cu boluntad di Dios, nos ta participa cu a bai iaga nos inespera den brasa di Señor mi casa, 

mama, yiu, suegra, weia i ruman stima, 


SRA. REGINA VIRGINITA 
BRITTEN-RUIZ 

Mihor conoci como “Ina of “Gina” 

*06-04-1948 t02-08-2015 

Ex empieado di ‘‘Littie Switzerland” 



Na nomber di su distinguido esposo: 
Su yiu nan stima: 

Su nieto nan stima: 

Su querida Mama: 

Su ruman (nan) stima: 


Su sobrino nan: 


Martinus Britten 

Caroiyn y Melvin Rasmijn 
Mariiyn Britten 

Brandon y Dion Rasmijn 

Regina Ruiz-Kock 

Teresita [Chitaj y Matheo Tromp 
Antonio [Tonij y Phiiomena Ruiz 
Johanna [Bettyj y Norman Browne 
Nicomeda [Menaj Ruiz 
Juan [Juanchoj y Doris Ruiz 
Monico [Theo] y Erica Ruiz 
Sandra y Elvin Tromp 
Guillermo [Gien] y Luz Ruiz 
Melinda y Raymond [Rudyj Tromp 

Sergio y Naty, Andre y Madeiine, 

Vanesca y Raymond, Cheryl y Joshua, 
Geordinoy Nini, Natasha, Ewald, Erancella, 
Ryan, Erancis, Geraldine y igmar, 

Theric y Ghislaine, Carina, 

Sandrick y Raoia, Eldrick y Glenrick 


Bon amiga[o] nan di cas/ex-coieganan Kan 
& Little Switserland: 

Siia y Camiiio Franken, Keta y Catei Werieman, 
Shirley Laurence, Nora Oduber, Diana y Retra 
Hesseis, Greta y Theo Wever, Myrna Maduro 
y Dominico Henricus, Edwina y John Feiierhof, 
Mena Soiognier y Cobito Hernandez, Mariyn 
Marval y famia, Clarene Lopez, Yvonne Quandus, 
Chicka Wijshijer, Aura y Aurora Ruiz, Rudy 
Stamper, Marjo Madlener, Rerin Kock, Lisbeth van 
Gent, Mayra Aparicio, Myrna Quijada, FereroThiel, 
Deka Franken, Rita Loopstok, Marcelline George, 
Ramona Winklaar, Cecilia Petrochi, Lucia Maduro, 
Norma Thiel, Sixta y Linda Wester, Bertha y Tony 
Giel, Roosje v/d Linden, Aurita y Shon Rita Lampe, 
Mirna Feliciano, Lucia Marquez, Ann de Cuba, 
Hiida Lampe, Mima Tromp, Yoianda y Henk Chai y 
Catrien Morel, Madalena Guardiola, Nelly Noguera, 
Regino Croes, Miria v/d Linde, Diana Hoek, Margo 
Kooiman, Angela Henriquez, Filomena Croes- 
Tromp(Madrina Bruid) 

Amiga[o] nan na Korsou: 

Famia Brete, de Jesus, de Lanoy 


Su sobre sobrino nan: Natselane, Andrienne, Xander, Candice, 

Preston, Elise, Juiian, Elvisjunior, Tyrone, Akira, 
Therilaine, Jaycee, Tai King, Tai Keng, Aivin 

Su tanta: Aura Kock 


Madrina nan: 
Swa/Cuña: 


Con-Suegro(a): 


Veneranda Kock-Franken y Pioia Figaroa-Frank 

Dominico [Coj y Maria Britten-Ruiz y famia 
Maria Britten Thiei 

Francisco [Coiscoj y Annie Britten-Thiel y famia 
Prisco Britten 

Mario [Maij y Estella [Chichi] Britten-Ras y famia 
Aibino [Fiipj y Margarita Rasmijn-Giei 


Iha nan: 


Vanesca Maduro, Jean Henry Hoek, Francis Boekhoudt 


Tur su primo y prima nan, comer y comper nan, bisinja nan y conocir nan. 


Amiga[o] nan na Hulanda: 

Famia Betty Hessels, Barkmeyer, Maanster, de 
Jong, Hermsen, Van Bebber, Beijer, Martinay 
Renoid Qduber, Bourga, Coenders 

Amiga[o] nan na Colombia: 

Dr. N. Sanin, Dr. M. Palacio, Dr. C. Betancurt, 
Gioria Cardenas, Juiio y Martha Quintero y famia 

Amigo nan di 2Bfit studio, grupo nan 
peregrino Su mascotanan stima: 

Draco, Stephy, Lycan, Bisou, Tyke, Hoiiy, Ivy, 
Beertje, Sesar y Shippo 

Famia nan: 

Ruiz, Britten, Rasmijn, Kock, Tromp, Geerman, 
Browne, Boekhoudt, Lopez, Campo, Kelly, 
Figaroa, Semeieer, Romano 


Nos disculpa si den nos tristesa nos por a lubida algun famia y conocir. 

Acto di entierro lo tuma lugar dia 08 Augustus 2015, pa 4or di atardi 
saliendo for di misa Santa Anna na Noord pa Santana Catolico na Noord. 

E resto nan mortal di nos difunto stima “Gina” lo ta reposa di 2.00pm pa 4.00pm den misa. 

Nos ta lamenta cu después di entierro nos no lo ricibi bishita di condolencia na cas. 

Adres pa condolencia: Olive Tree, diahuebs 6 Augustus 2015 di Z.OOpm - O.OOpm 

Un donación pa misa Santa Anna di Noord lo ta altamente aprecia. 

Brandweer: 911 

Polis: 100 

Polis Oranjestad: 102 

Polis San Nicolas: 104 

Polis Santa Cruz: 105 

PolisShaba: 107 

PolisTipLine: 11141 

Ambulance San Nicolas: 584-5050 

AmbulanceSasaki: 582-5573 

AmbulanceWayaca: 582-1234 


Hospital: 527-4000 

Centro Medico San Nicolas: 524-8833 
SVB (AO-Ziekmelding): 527-2782 


Botica na warda 


Pabou di Brug: del Pueblo N.V. 


Pariba di Brug: Aloe N.V. 


Dokterna warda 


Pabou di Brug: 


Pariba di Brug: Luchmun 

Serca Dios mi ta na pas manera un yiu cerca su mama. 

Mi anshanan a calma den mi, Mi curason a bira tranquil. 
Manera un yuchi cu a caba di bebe y ta drumi den scochi di su 

mama. 

Un yiu cu a caba di bebe: Asina Mi alma ta den mi 
Salmo 131 

Cu hopi tristeza pero conforme cu boluntad di Dios, 
nos ta participa fayecimento di: 



Zita Emily Daké 

Cariñosamente yama "Wela" 
*27-04-1939-101-08-2015 


Servicionan 


ELMAR Storingdienst: 

523-7147 

SETAR Storingdienst: 

117 

Digicel: 

145 

WEB Storingdienst: 

525-4600 

Reina Beatrix Inf 1 Airport: 

524-2424 

Serlimar: 

584-5080 

Arugas: 

585-1198 

Guarda Costa: 

913 

Funeraria 

AD Patres: 

5842299 

Aurora: 

5886699 

The OliveTree: 

5820000 

Fundacion 

Rode Kruis Aruba 

582-2219 

FADA: 

583-2999 

Fundacion Respeta Mi: 

582-4433 

Fundacion Guia Mi: 

587-1677 

Muhe den Dificultad: 

583-5400 

Telefon pa Hubentud: 

131 

Centro Kibrahacha: 

588-3131 

Stichting Bloedbank: 

587-0002 

Mary Joan Foundation: 

588-999Ç 

jKoningin Wilhelmina Fonds:582-0412| 

The Media Group 

Magrietstraat #3 
Oranjestad, Aruba 
Tel: 583-1400 fax: 583-1444 

Orario oficina: 

Dialuna pa diabierna 
8am - 5pm 

Cuenta dibanco: 

CMB #22982600 


E-maii 


Redaccion: noticia(5)awemainta.com 
Aviso: aviso@awemainta.com 

Abonament: Afl 25,- pa luna 


Director: 


Victor"Toko"Winklaar 
Victor R. Winklaar 


Na nomber di su: 

Mayornan: 

tVictor Martinus Daké 

tMaria Anna Daké-Osepa Kirindongo 

Rumannan: 

Ronel Sixto Daké y Adela Ras 
Yvonne Daké y famia 

Edwin Daké y Filomena Daké-van der Biezen y famia 
Charles Daké y tMargarita Daké-Semeleer y famia 
Judith Daké 

Carlos Daké y Rita Daké-Rosario y famia 
tAlfeito Daké yTheresa Daké-Sosa y famia 
Irene Daké 

Helen Daké y Dino Mauricia y famia 

Subrino y subrinanan: Helen, Lysandra, Alicia, Ulima, Bryan, 
Gerald, Irving, Anuschka, Jessica, Morajma, Patrick, Saul, Junior, 
Dimetrio, tEugenio, Moises y Carina, Garreth, Tromp, Joseph 
(Cafecito) 

Nieto y nietanan sin dolor: Stefan, Stefany, Lyonard, Shawn, 
Giangelo, Gionne, Jahmali, Ashanti, Carlrick, Casie-Ann, 
Shantee, Diélla, Jurshawn, Jurshwin, Yeri, Zion 

Amiga y amigonan di cas: 

Coleta, Zschuschen, Betty, Moja, Luzmila Medina, Omira 
Habibe, Dr. Lili Beke, Marina Barbieri, Octavio Hodge 

Famia: Daké, Osepa, Kirindongo, Ras,Thomas, van der Biezen, 
Semeleer, Rosaria, Sosa, Mauricia, Maduro, de Mey, Paesch, 
Todd, Davelaar, Jansen, Leon, Boekhoudt, Dijkhoff, Urueña, 
Tromp, Lucas, Lacle,Toppenberg, Jeandor, Petronia, Zaandam, 
Kolfin, Bartelsdaal, Herde 

Famia na Corsow: Daké, Osepa, Kirindongo, Martina, Jamanica, 
Pomario, Maria, Sillé, de Ruiter y demas famia 

Ex- coleganan di Holiday Inn y Costa Linda 

Ta invita pa e acto di entiero cu lo tuma lugar diahuebs 6 di 
augustus 2015 na misa San Francisco na Playa pa 11 'or di 
mainta, despues lo sali pa Santana catolico na Playa. E restonan 
mortal di nos defunto lo reposa for di 9br di mainta na misa. 

Adres pa condolencia: Aurora Funeral Home, diaranson 5,2015 
di 7br pa 9br di anochi. 

"Lo E seca tur lagrima for di nan wowo y morto lo no existi mas: 
lo no tin nada di rou, nada di yoramento, nada di dolor mas, 
pasobra tur cos di antes a pasa bai". Revelacion 21:4 

Conforme cu Dios su boluntad y 
agradecido pa tur loke e la hasi y nifica pa nos, 
nos ta participa cu a bai sosega den brasa di Señor: 



Sra, Viuda Clara 
Elizabeth Croes-Fingal 

(*19Nov 1927-t2 Aug 2015) 

Mihor conoci como Alicia of Madu 

Na nomber di su yiunan:Damian y Ana Croes-Tromp 
Adelfa y Edwin Croes-Croes 
Selma y Richard Manuela-Croes 
Octavio y Selvia Croes-de Cuba 
Elogio y Bea Croes-Croes 
Frida y Carlos Geerman-Croes 
Gladys Croes 
Gloria Croes 
Cerilio Croes 

Alfred y Julissa Croes-Werleman 
Su ruman: Angelico"Le"Croes 

Nieto y nietanan: Zuleika y Eddy Gomes-Croes 

Charissa y Oldrin Maduro-Croes 
Eldricy Jo-Ann Croes-Werleman 
Otmar Manuela 

Desirée, Melanie y Angéle Croes 
Melisa y Andre Visser-Croes 
Sharyl Croes 
Hehdra Rog 

Amanda, Juraiska y Jennessa Croes 
Bisanieto y bisanietanan: Anais, Ariana, Olyenka, 

Olrick, Ksijayli, Yzaira y Zavira 
Su cuña: Marta Fingal 

Consuegro y consuegranan: Sra. Vda. Adelicia Croes 
Sra. Vda. Elsie Manuela 
Sra. Vda. Christofera (Tina) de Cuba 
Sra. Vda. Ramona Geerman 
Sr. y Sra. Felipe y Carmen Werleman 
Sobrino y sobrinanan; primo y primanan; ihanan 

Su Ayudante: Lidya Quispe Bellido 

Famianan: Fingal, Croes, Jansen,Tromp, Manuela, de 

Cuba, Geerman, Rog, Werleman, Gomes, 
Maduro, Visser, Boekhoudt, 

Thiel y demasfamia 

Staf, personal y compañeronan di Huize Maristella. 

Acto di entiero lo tuma lugar Diasabra 8 di Augustus 2015 pa 
4or di atardi saliendo for di misa Santa Filomena na Paradera pa 
Santana Catolico"Pastoor Kranwinkel"na Paradera. Nos mama 
stima lo ta reposa for di 2or di merdia den misa. 

Adres pa condolencia: Aurora Funeral Home Cumana 76, 
Diabierna 7 di Augustus 2015 for di 7or pa 9or di anochi 

Nos ta lamenta cu despues di entiero nos no por ricibi bishita di 
condolencia na cas. 

Nos ta pidi disculpa si den nos tristesa nos por a lubida algun 
famia o conocir. 

Señor ta mi wardador, mi'n tin falta di nada, 
den cunucu di yerba berde. E ta pone mi sosega. 

E ta hiba mi na awa trankil, pa mi bolbe haya forza. 

Salmo:23.1 

Cu inmenso dolor na nos curazon nos ta anuncia cu Dios a manda 
busca nos diamanta cu ta nos mama, wela, bisawela, tatarawela, ruman, 
tanta y cuña 

Sra, Vda, Elena Beatrix 
Kelly- Loopstok 

Cariñosamente yama Betty of Mama 
(vda. di Bonaventura (Bentura) Kelly) 

*18-08-1918-t02-08-2015 

Na nomber di su: 

Yiunan: 

Andresito Kelly 

Sra. vda. Aida Tromp Kelly y yiunan 
tSrta. Edwina Kelly 
Candita Kelly 

Sra. vda. Mirta Maduro- Kelly y yiunan 
Olga Kelly y yuinan 
Edith Kelly 

Grace y Maiky Croeze- Kelly y yiunan 
Olivia Kelly y yiunan 

Nieto y nietanan: 

Rossy y Maritza, Luigi y Daniela, Marino, Joan, Massino, Minorentti y Allan, 
Eugene, Urvin, Cederic y Nolvys, Wendy y Percy na Boneiro, Deyanira, 
Jenara y Mito, 

Sue- Jean y Rechendell na Boneiro, Louella y Egbert, Guido jr. y Richeline 
Mescos nieto: Alexander Yearwood 
Bisanieto y bisanietanan: 

Mandy, Shane, Pernile, Samira (Hulanda), Luigino, Darvinni, Damia, 
Berlinni, Seth, Edwin, Dayana, Setty, Rowy, Aldryson, Nathan, Ann Nicole, 
Ethan, Quxanne, Lyonne, Zychelle, Marysabel, Marybel, Jodeyson, 
Naqione, Eugendre, Quinton, Richendrick, Richendra, Guillaine, Guilliene, 
Riordan 

Tataranietoy tataranieta nan: 

Jaydan, Ivaynie, Q-Jordan 

Rumannan: 

tDora Loopstokyfam 

tSra.vda. Rosa Helder-Loopstoky fam 

Sra.vda. Ali Maduro-Loopstok y fam 

tMacario y Fabia Loopstok y fam 

Manuel Loopstok 

Lidia y Nicasio Helder-Loopstok y fam 

tSra. vda. Albertina Maduro-Jones y fam 

Josefina Vrolijk y fam 

Vdo. Epifanio Vrolijk y fam 

Vda. Maria Nadall y fam 

Virgilio y Maria Vrolijk y fam 

Vda. Maria Werleman y fam 

Vdo. Thomas Vrolijk y fam 

Subrina y subrinonan, primo y primanan, swa y cuñanan 

Amigo di cas: Alberto Rodriguez Otaño 
Amiga di cas: Maria Yrausquin 

Demas famia: Kelly, Loopstok,Tromp, Maduro, Croeze, Croes, Jacobs, 
Helder, Vrolijk, Werleman, Bakmeyer, Banfield, Gomez, Quandt, Hoek, 
Arends, Dania, Winterdaal, Barkmeyer, Palm, Albertus, Rozenberg, Lacle, 
Donata, Dubero, Nadall, Kock, de Mey, Albertz, Jansen, Kransen, Wernet, 
Solognier, Statia, Emerenciana, Quijada, Salas, Fuentes, Valencia, Franken, 
Severina,Thijsen, de la Cruz, Brinkenberg y demas famia, bisiñanan y 
conocirnan 

Kier a invita bo(so) pa e acto di entiero cual lo tuma lugar diahuebs 6 di 
augustus 2015 pa 4'or di atardi na misa La Birgen Fatima na Dakota, 
despues lo sali pa Santana catolico Pastoor Kraanwinkel na Paradera. E 
defunto lo ta reposa for di 11 'or pa 1.30 di merdia na cas; Rondweg # 24, 
despues na misa di 2'or pa 4'or di atardi. 

Adres pa condolencia: Aurora Funeral Home, diaranson 5 di augustus 
2015 di 7'or pa 9'or di anochi. 

Despensa nos si den nos dolor nos por a lubida algun famia. 




Alracader a bay 
cu basla placa 

ASISTENCIA di Polis a wordo pidi diamars madruga 05.00, den Engelandstraat 
pa un atraco. Eynan e homber P.R. di 35 aña naci na Venezuela, ta bisa cu ora 
cu el a yega cas, el a nota cu tin un auto Toyota Tercel blanco, cu glasnan getint 
para dilanti su cas. Segun su declaracion dos homber a baha for di e auto y a bin 
riba dje. Un a dal’e mesora den su cara y e otro a purba ranca su tas. 

E ta bisa cu el a purba di defende su mes, pero el a mira cu e otro homber tabatin 
un cuchiu den su man. El a tene e tas, pero e homber a logra kibra e tas y a core 
bay cune y drenta e auto. Den e tas e tabatin 700 dolar y mas o menos 600 florin. 
P.R. tabatin un kap den su cara dor di e caida. Polis a tuma su nomber y Depar- 
tamento di Atraco a wordo poni na haltura. 

P.R.a bay poli pa tratamento y despues ta bay Recherche pa duna keho. E tabatin 
un corta na su brasa banda robes y su wowo tabata hincha. 

"Eenvoud is het kenmerk van het ware" 

Cu inmenso tristeza nos ta anuncia fayecimento 
inespera di nos querido: 


Caha fuerte 
ta disparce 
for di 
oficina di 
clinica 


Maximiliano Booi 

"Bobby" 

^Bonaire, 20-11 -1922 -1 Aruba, 02-08-2015 
Hoofd inspecteur Belastingdienst Aruba 
Ridder in de Orde van Oranje-Nassau 


Na nomber di su: 

Atala Booi-Senior 

tGiovanni Booi 
Janine y Max Reijman-Booi 
Inge y Paul Konradt-Booi 
Daniel y Suzanne Booi-Nijhuis 

Tim y Hester, Amber y Martijn, 

Mats Jord, Lars 
Quentin, Maxime, Laurent 

Sra. vda. Josina Wientjes-Booi y yiunan 

Sra. vda. Swinda van Rooijen-Senior 
Sra. vda. Lenny Roepers-Senior y yiunan 
Sra. vda. Mirjam van Woerkam-Senior 
y yiunan 

Sra. vda. Syndhia Senior-Baerecke y yiunan 
Donald y Lynchi Senior y yiunan 

Frank Booi y famia y demas famia y conocinan Booi, Hart, 
Quandus, Pereira 

Adres pa condolencia: Aurora Funeral Home, diasabra 8 di 
augustus 2015, 7'or pa 9 'or di anochi. 

Acto di entiero lo tuma lugar dialuna 10 di augustus 2015 na 
Aurora Funeral Home, di 2'or pa 4'or di atardi, despues lo sali pa 
Santana Catolico na Playa. 

Ta duel nos cu nos no por ricibi bishita di condolencia na cas. 


Esposa: 

Yiunan: 

Nietonan: 

Ruman: 

Cuñanan: 


PRESENCIA di Polis a 
wordo pidi diamars 11.26, 
na Animal Care Clinic na 
Paradera, pa un kiebro y 
ladronisia. Eynan e muher 
B., doño di e clinica ta bisa 
cu e tin un caha fuerte den 
e clinica unda e ta warda 
su placa. 

Dia 27 di juli ultimo, mas 
o menos 14.00, su mama a 
mira e caha fuerte pa ulti- 
mo biaha. Diamars 11.15, 
nan a mira cu desconoci a 
ranca e caha fuerte for di e 
muraya y a bay cune. Polis 
a tuma e keho. 

